Sådan redder vi verden fra en klima-katastrofe\nBiologer skal samle sig i globale forskningsgrupper for at finde løsninger på fremtidens problemer for dyr og planter på grund af det skiftende klima. Det mener forskere fra Københavns Universitet.\nHvis verdens dyre- og planteliv skal overleve fremtidens klimaændringer, er det vigtigt at forskere samler deres kræfter i store forskningssamarbejder, mener forskere fra Københavns Universitet. (Foto: Colourbox)\nBiologer over hele verden skal forenes i en samlet indsats for at forstå, hvordan klimaet påvirker Jordens dyre- og planteliv. Kun på den måde kan vi forebygge permanente skader på miljøet. Det mener lektor i biologi David Nogués-Bravo fra Københavns Universitets biologiske institut.\nDavid Nogués-Bravo har sammen med den anerkendte professor Carsten Rahbek fra samme institut netop offentliggjort en artikel i det velansete videnskabelige tidsskrift Science. Artiklen peger på problemer og løsninger i den nuværende tilgang til forskningen på klimaområdet.\n»Vi er nødt til at ændre på den måde, forskere arbejder sammen på. For at forstå klimaændringernes indflydelse på miljøet i fremtiden, er det nødvendigt, at videnskabsfolk over hele verden samarbejder som en enhed. Hvis det ikke kommer til at ske snarest muligt, er jeg bange for, at vi for sent opdager, hvordan biodiversiteten på Jorden kan reddes,« fortæller David Nogués-Bravo.\nForskningen er spredt i små enheder\nPå nuværende tidspunkt er forskning i klimaets indflydelse på miljøet styret decentralt. Det vil sige, at små forskningsgrupper får penge fra små fonde og bedriver forskning i det små.\nSamtidig er det op til den enkelte forskningsgruppe at definere deres måde og metode til at kigge på klimapåvirkningerne.\n»Med den nuværende tilgang til forskningen oplever vi, at vores resultater er forskellige og ikke kan sammenlignes. Det sker, fordi vores tilgange er forskellige. Nogle kigger på fysiologi, mens andre kigger på interaktioner mellem arter,« fortæller David Nogués-Bravo.\nForskningen på området er usammenhængende, og det er meget svært at danne sig et overblik over problemet og problemets omfang. Derved er det også umuligt at anvise løsninger til, hvordan vi redder dyrene og planterne på vores lille planet.\nGlobale konsortier bør uddele penge fra centralt hold\nDet er meget svært at se, hvilken sammenhæng der er mellem fysiologiske skader på fisk, der oplever temperaturstigninger på 1 grad i havet vest for Grønland og kuldioxids indflydelse på biodiversiteten i koralrevene i Australien.\nBegge forskningsområder er relevante for at forstå, hvordan arter tilpasser sig ændringer i klima og miljø, men der er ingen sammenhæng mellem dem, der gør forskere i stand til at fortælle noget om, hvordan fremtiden kommer til at forme sig.\n»Forskning i biologi er baseret på individuelle bevillinger. Hvis vi skal gøre os håb for fremtiden, bør der indledningsvist ske en ændring, i den måde bevillinger bliver uddelt på. Jeg foreslår, at man etablerer globale konsortier, der strømligner retningen for forskningen, så den bliver lavet ud fra samme præmis og forståelse,« siger David Nogués-Bravo.\nFysikken viser vejen\nDer er allerede videnskabelige områder, der har fundet sammen omkring en mere koordineret forskning.\nJeg er sikker på at vi kan øge vores viden omkring klimaændringerne markant, for de samme penge vi benytter i dag.\nTag for eksempel CERN i Schweiz. CERN har formået at samle nogle af de bedste forskere fra hele verden i en indsats for at belyse centrale områder inden for astronomi og partikelfysik.\nResultaterne fra CERN taler for sig selv. Herfra er der kommet nogle af de mest banebrydende forståelser af universet og fysikken - netop fordi forskerne arbejder sammen.\nSenest på CERN's imponerende resultatliste er opdagelsen af partikler, der måske kan rejse hurtigere end lyset. Det opdagelse var aldrig gjort, hvis der ikke var sket en koordineret indsat og samlet økonomisk bevilling til etableringen af det meget omkostningstunge CERN.\nPå samme måde som fysikerne og astronomerne på CERN, bør biologerne også gå sammen omkring belysningen at det store klimaspørgsmål.\n»Forestil dig, at vi koordinerer forskningen i et globalt konsortium. På den måde kunne vi kigge på 1000 forskellige økosystemer samtidig og på den samme måde. Resultaterne kunne sammenlignes, og på den måde ville vi få det mest komplette overblik over problemets størrelse. Herefter kan vi kigge på løsninger,« siger David Nogués-Bravo.\nDer er problemer, der skal løses først\nFør et konsortium kan etableres, er der helt konkrete problemer, der skal løses.\nKreditering af resultater er meget vigtige for forskere, og hvorledes de individuelle biologer skal krediteres for deres arbejde i den store sammenhæng skal ligge fast.\nEt andet problem er bevillingerne, som skal samles i ét styrende organ, der udstikker retningen for forskningen og bevilger finanser derefter.\n»Jeg er sikker på at vi kan øge vores viden omkring klimaændringerne markant, for de samme penge vi benytter i dag. På nuværende tidspunkt foregår der pilotprojekter, som forsøger at koordinere forskningen inden for klimaændringernes indflydelse på bjergregioners biodiversitet, og resultaterne er fornuftige. Nu er det på tide, at vi bringer dette og andre projekter op på global skala,« foreslår David Nogués-Bravo.\nForhåbningen er, at indsatsen kan blive samlet inden for de næste fem til ti år. Efterfølgende vil verden stå med en langt bedre forståelse af, hvordan vi kan modvirke den skadelige indvirkning af klimaforandringerne på miljøet.\nDavid Nogués-Bravo håber, at artiklen i Science er det første skridt i den rigtige retning.


Dødshjælp på glidebane - Kristeligt Dagblad\nHver dag dør syv mennesker i Belgien som følge af landets lovgivning om aktiv dødshjælp. Ligesom Holland har Belgien lovliggjort, at mennesker, der lever med ubærlig sygdom og smerte, kan søge om at komme af dage. Flere læger skal tilse patienterne, inden en dødelig indsprøjtning afslutter patientens liv. Begge lande har fremstillet deres kontroversielle lovgivning på området som særligt human, fordi den gør det muligt for mennesker at stoppe et lidelsesfuldt liv.\nMen siden Holland i 2001 og Belgien i 2002 gav grønt lys for aktiv dødshjælp, er antallet af mennesker, der er kommet af dage på denne måde, vokset markant og langt ud over, hvad der var forventet. Lovgivningen i begge lande er også blevet udvidet, enten i sin fortolkning eller juridisk, til at omfatte flere mennesker end først oprindeligt tiltænkt. Hvor det var mennesker med fysiske sygdomme og ubærlige smerter og lidelser, der var lovgivningens egentlige sigte, gives der nu også dødelige sprøjter til mennesker med psykiske sygdomme og demens, og de første børn med uhelbredelige sygdomme har også endt deres liv med aktiv dødshjælp.\nMod slutningen af 2018 blev der rejst sager mod læger ved domstole i både Holland og Belgien, fordi den aktive dødshjælp er blevet en glidebane og administreres for lemfældigt. I Holland er en læge anklaget for at have givet en dement 74-årig kvinde et beroligende middel, så hun ikke skulle modsætte sig den dødelige sprøjte, som hun tidligere havde ønsket sig.\nI Belgien er tre læger anklaget for ikke at have gjort nok for at rådgive en 38-årig psykisk syg kvinde til andet end dødshjælp, da hun oven i sin psykiske sygdom fik konstateret autisme.\nI denne uge sagde Den Europæiske Menneskerettighedsdomstol så ja til at behandle en sag om en 64-årig belgisk kvinde, der fik aktiv dødshjælp, da hun led af kronisk og uhelbredelig depression. Hendes børn, som hun havde mistet forbindelsen til, fik først efterfølgende at vide, at hun var blevet taget af dage, da hendes søn blev kontaktet af hospitalet, som bad ham tage sig af begravelsen af hende.\nDet er sønnen, der sammen med den internationale menneskerettighedsorganisation ADF International fører sagen. Deres argument er, at den belgiske lovgivning på området ikke er blevet overholdt, og de vil argumentere for, at pårørende skal informeres, inden der gennemføres aktiv dødshjælp, og at retten til at leve er en stadfæstet menneskerettighed, mens retten til at dø ikke er det.\nHvad det juridiske resultat af sagen kan føre til, er uvist, men alene det, at den tages op på så højt juridisk plan, vil sætte et kritisk lys på lovgivningen om aktiv dødshjælp generelt og fokusere særligt på Belgiens stadigt mere problematiske måde at forvalte den aktive dødshjælp på.\nHeldigvis er det store flertal af politikere i Folketinget i Danmark modstandere af indførelse af aktiv dødshjælp. Det samme er det store flertal af læger herhjemme. Men løbende meningsmålinger viser, at flertallet af befolkningen er tilhængere af, at der indføres en ret til at få lægehjælp til at afslutte sit liv, hvis det bliver for vanskeligt at leve. Et lignende billede tegner sig i andre lande. Det folkelige pres kan en dag føre til lovliggørelse af aktiv dødshjælp, men det må ikke ske.\nLæger bør kæmpe for menneskers liv, ikke for at fremskynde deres død. Menneskelig lidelse skal lindres, men ikke afskaffes ved at lade læger tage livet af patienter. Udviklingen i Holland og Belgien viser, hvor farligt det er at gøre det lovligt.


PSH-Techsupport - Tips og tricks\nIndex - Hvad er der galt/Hvad har du brug for?\nOpret Mods mappen/Frame Work\nInstallering sims3pack og packages\nSims Starter ikke op eller loader bare med sort skærm\nTing dukker ikke op/slet caches\nSim hakker/er langsomt\nværktøjer til den syge somputer\nHvordan får jeg adblock\nLES - loader ikke\nMod The Sims på DANSK\nHusk altid at tage backup!!!\nHvordan man tager backup?\nMeget enkelt - du opretter en ny mappe fx i dokumenter og så kopiere du bare de ting du gerne vil lave Back up af, fx Mods mappen, dine Save mappe eller andre ting.. Meget simpelt :)\nJeg håber på at jeg i de næste måneder kan forbedre siden her..\nIsær da MTS (Mod the sims) har opdateres deres design og nogen har haft lidt svært ved at finde ud af mine guides med de game billeder.\nJeg vil også prøve at lave nye videoer - da jeg synes de gamle er lidt.... Gnidrede x) ha ha...\nOg så vil jeg flytte alle guides over på denne side - så de ikke ligger på min PSH side og TECH siden som de gør nu.. Så det hele er samlet under ét tag :)\nDesuden er jeg blevet medlem af Sims Danmark og kan til tider træffes derinde :)\nSims starter ikke - eller loader bare med sort skærm.\nDer er højst sandsynligt et problem med din launcher - som ikke er det meste stabile i verden :)\nVi skal have slettet launcher caches. HUSK spillet skal være HELT lukket ned når du gør dette :)\nHer er de filer du skal slette.\nHvis nogen af filerne ikke er der, så gør det ingenting.\n***Hvis du er ENGELSK bruger - så se nedenstående afsnit i oprindelige form***\nHvor den er\n\_Documents\_Electronic Arts\_The Sims\_DCCache\n\_Documents\_Electronic Arts\_The Sims\_SavedSims\n\_Documents\_Electronic Arts\_The Sims\_IGACache\nMine ting dukker ikke op\nDu har downloaded tøj, hår eller noget andet og du har udpakket OG lagt det ind i packages mappen - men det dukker STADIG ikke op i dit spil?\nVi skal slette Cache filer :)\nCaches "gemmer" en lille stump af dit spil, og kan have brug for at blive fornyet, nå du putter ny ting ind i spillet\nDu skal IKKE slette caches hver gang du spiller KUN når du putter nye ting ind. Du kan endda nøjes med kun at slette én cache, hvis du fx kun har puttet en mod i dit spil- Se neden under, hvilke caches du skal slette hvornår.\n***Hvis du er ENGELSK bruger og buger google translate - så se nedenstående afsnit i oprindelige form***\n\_Documents\_Electronic Arts\_The Sims\nNye ting til simmere\nNye ting i byg/køb\nNyt hud, nye sims\nSims3.com relateret, din side.\nSims hakker/Er langsomt\nTjek dine filer med Delphys Dashboard - den fåes hos Mod The Sims.\nDen bruges ved at man finder den mappe man gerne vil scanne.\nI vil gerne scanne jeres packages folder :)\nDer er 3 generelt 3 farver der vil vise sig Rød, gul og orange.\nRød betyder at filen korrupt og den SKAL slettes!! Den kan sprede sig til andre packages i spillet og kan rent faktisk ødlægge et helt spil.\nSå røde skal væk!\nGule er kopier og skal som regel også væk da det er kopier - men manger ynder at clone deres meshes, og derved kan man også få en opi advarsel i Dashboard, så brug jeres øjne og sunde fornuft.\nDet samme gælder som sådan for konflikter - men de er ikke helt så tilgivende som koiper - da det jo er en konflikt.\nNogle vil sige det ikke betyder det store, mens andre vil sige det vil ødlægge dit spil.\nJeg vil absolut holde det på et minimun.\nMen altså rød skal væk.\nHvis der skulle komme en blå fil, så ja, så skal den væk, det er en sims 2 fil, så er lysblå som er disabled (ude af funktion) så den kan man også slette og turkis, som er Empty (tom) og ja det er også en slet.\nJeg har ikke prøvet en sims 4 fil, men har læst mig til at Dashboard skulle reagere på en eller anden måde..\nJep - det er så simplet.\nALDRIG brug "gem og afslut"!!!\nBrug altid kun "gem" og lad spillet gemme helt færdigt og så kan du bare afslutte spillet.\nEngang imellem, når dit spil bliver lidt langsomt, kan du bruge "gem som" så skriver du et 2 tal efter dit spil navn fx "Familien Larsen 2" og lader spillet gemme.\nSå bruger du "gem som" igen og fjerner 2 tallet - "Familien Larsen" og trykker ok, spillet spørger om du vil overskrive dit eksisterende spil, det vil du gerne - så du skal trykke ja til dette.\nDet er ikke noget du behøver at gøre hver dag, men måske et par gange om ugen og dit spil vil blive mere stabilt.\nInde under dine gemte spil, dine såkaldte "saves" (Documents\_Electronic Arts\_The Sims 3\_Saves) skal du kigger efter mapper hvor der står .bad efter.\nfx "Familien Larsen.sims3.bad" i disse er noget gået galt og de skal bare slettes..\nSlet IKKE ANDET!!!!! Det er vigtigt du KUN sletter dem med .bad IKKE andre ellers kan dine spil forsvinde.\nSave Cleaner er værktøj til at - ja rense dine saves (gemte spil).\nDet er ikke noget du skal gøre hver gang du spiller - LANG fra. Men en gang imellem, når du kan mærke dit spil bliver lidt sløvt i det.\nDet er mega simpelt at bruge.\nDu downloader det bare, udpakker, kører exe filen i mappen og vælger den husholdning du vil rense i menuen.\nSom altid HUSK at lave BACK UP!\nVærktøjer til den syge computer\nKører din computer lidt sløjt? - hent CCleaner og kør en rens - den fjerne mange cookies og adware.\nSørg for at dit virus program er opdateret og at du jævnligt kører scanninger.\nEr den helt galt med computeren fx har du mange toolbars evt virus osv så hent Malware Bytes og lad den scanne hele din computer, gerne flere gange, det kan kræve mange genstarter osv.. - DET TAGER TID :) Så bag en kage imens eller lav en god sang ;)\n"Hvorfor skal man gøre dette?"\nJo hvis man har en masse ting der ligger og kører i baggrunden, fx toolbars eller andre "dejlige" programmer, så tager det pusten fra computeren..\nNu flere ting den skal, nu svære bliver det for computeren..\nAt gå en 10 m med et æg på en ske er okay - det kan man, men når man så skal kravle over ting, hoppe og danse samtidig - så bliver det svært at holde det æg der - Sådan kan en computer også have det ;)\nAdblock kan bruges til at blokere reklamer på rigtig mange sider!\nJeg har lavet en video - det er min første, så bær over med mig, indtil jeg bliver bedre x)\nInstaller adblock video\nLES - loader og loader, men komme ingen vejne.\nHar kigget på dette problem og man kan enten "nulstille" sit sims, som er lidt bøvlet, sådan som jeg ser det ihvertfald.\nMan kan også installere MasterController - herfra kan man gå ind i LES og dette har indtil nu ikke fejlet for mig.\nInden du henter Master controller, skal du tjekke, hvillken version dit spil er.\nDet gør du ved at starte launcheren op og se under "version".\nSå henter du den version af modden der svarer til din version af spillet. Dette gælder for rigtig mange mods, at du skal opdatere dem (altså downloade dem på ny) hver gang du opdatere dit sims 3 spil.\nNrass MasterController download.\nDette er en mod og skal i package mappen som er i mods mappen på din computer - har du ikke sådan en, er her en guide til, hvordan du opretter en mods mappe.\nMod Mappen guide


Gadbjerg: Målsætning Gadbjerg: Målsætning\nGIF's udvidede målsætning\nMålet for Gadbjerg Idrætsforening er, at tilbyde en bred vifte af fritidsaktiviteter, hvor der er plads til alle uanset køn – alder og evner.\nFællesskabet sættes i højsædet, vi mener det er vigtigt at børn – unge og ældre samles omkring aktiviteter på en ligeværdig måde.\nDette vil vi f.eks. opnå ved:\nAt have en tidssvarende forretningsorden.\nAt foreningen synliggøres udadtil i nærmiljøet og hos offentlige instanser\nAt vi samarbejder med de øvrige foreninger / institutioner i lokalsamfundet – andre idrætsforeninger samt de idrætsfaglige organisationer.\nAt vi er med til at fremme det kulturelle virke i lokalsamfundet.\nAt den enkelte afdeling uddeler info mappe til alle hjælpetrænere og ledere.\nAt instruktørerne / trænerne har en hjælper, som skal overlades det ansvar den enkelte magter.\nAt udvalgene udpeger kontaktpersoner til de enkelte hold.\nAt alle interesserede aktive: hjælpere – instruktører – trænere udvalgsmedlemmer tilbydes relevante kurser.\nMed dette håber vi at være med til at fremme sundhed og trivsel i lokalsamfundet og samtidig i nogle rammer, hvor der er plads til alle.


BEHOLDNING AF VORES MIKROBIELLE VÆRELSESKAMMERATER - BIOVIDENSKAB - 2021\nBeholdning af vores mikrobielle værelseskammerater\nDen største variation af bakterier findes i det menneskelige spyt og tarmen\nMikroskopisk billede af bakterien Enterococcus faecalis, en af de mange ufarlige husmænd i vores tarm. © Amerikas Forenede Landbrugsministerium (USDA)\nDen mikrobielle verden i og på vores krop er meget mere varieret end tidligere antaget: mindst 10.000 forskellige typer bakterier koloniserer det menneskelige økosystem. Dette viser den første omfattende opgørelse af vores mikrobielle værelseskammerater - det såkaldte mikrobiom - gennem et internationalt forskningsnetværk. Generelt bærer hver person billard med hovedsagelig ufarlige bakterier - cirka ti gange mere, end vi ejer celler. Som det viser sig, lever meget forskellige bakteriesamfund på de forskellige dele af vores krop - hvad enten mund, hud eller tarme. Mikrobiel mangfoldighed er højest i spyt og tarm, lavest i den kvindelige vagina.\nOg ethvert menneske er unikt med hensyn til deres mikrobiome, som rapporteret af Human Microbiome Project Consortium i to artikler i tidsskriftet Nature og i 12 andre co-publicerede publikationer i andre tidsskrifter. Variationen og mængden af bakterier er utroligt forskellige, selv mellem sunde, på lignende måde levende mennesker.\n"Der blev ikke fundet nogen bakterie i alle 242 individer og på alle kropssteder, " rapporterer forskerne. I stedet er hvert levested på kroppen af næsten ethvert menneske kendetegnet ved en eller flere typiske arter. Således kan en bestemt tarmbakterie tegne sig for 90 procent af tarmfloraen hos en person, men mangler i en anden eller forekommer kun 0, 1 procent. Ikke desto mindre var begge helt sunne og tarmfloraen intakt.\nDe ufarlige husmødre opvejer langt\nDe fleste af vores værelseskammerater er ufarlige, som forskerne fandt. Alvorlige patogener som Salmonella, mavekim Helicobacter pylori eller diarré Vibrio cholerae blev fundet i ingen af prøverne. Selv tarmkim Escherichia coli viste det kun i 15 procent af prøverne og der kun i ekstremt små mængder. På den anden side var bakterier, der ikke forårsager problemer hos raske mennesker, men som kan forårsage infektioner, hvis immunsystemet er svækket, ikke særligt mange, men regelmæssigt repræsenteret.\n"Det er ikke muligt at forstå menneskers sundhed og sygdom uden at udforske den enorme masse af mikroorganismer, som vi alle har med os, " sagde George Weinstock fra Washington University, en af projektets seniorforskere. Kun når man ved, hvilke mikrober der normalt lever i de forskellige økologiske nicher i vores kroppe, kan man bestemme, hvad der går galt med forskellige sygdomme, eller hvorfor patogener undertiden spreder sig hurtigt. udstilling\nMikrobiome indeholder 360 gange flere gener end mennesker\nAnalysen viste også, at mikrobiomet bringer omkring otte millioner unikke, ikke-humane gener ind i vores kroppe. Det humane genom indeholder kun ca. 22.000 sådanne bygningsinstruktioner for proteiner. Mange af bakteriens gener og metabolske processer er vigtige for vores overlevelse og vores helbred, som forskerne understreger. Det er sådan, bakterier i vores tarme først giver os mulighed for at fordøje mad, som vi ikke ville være i stand til at bruge på egen hånd.\nTil projektet har forskere evalueret i alt 4.788 prøver af 242 amerikanske borgere - halvdelen kvinder og halvdelen mænd - i de sidste fem år. Hos kvinder blev swabs taget på 18 steder, inklusive mundslimhinden, mandler, tandkød, hud bag ørerne, næsen og vagina. For mændene på 15 kropssteder, da de ikke havde vaginale prøver. Afføringsprøver påviste også bakteriefloraen i fordøjelseskanalen. Forskerne identificerede mikroberne baseret på deres genetiske signaturer. Især tjente 16S RNA, et genomsmolekyle, der findes i proteinfabrikkerne i alle celler, som en slags genetisk stregkode for de forskellige arter. (Doi: 10.1038 / nature11234)\n(Natur, 14.06.2012 - NPO)\noverskrifterNyhederGenereltværd at videkosmosgeovidenskabelig


Thor - Cinemaonline.dk - Hele Danmarks Filmsite\n16. september 2011 af Kristian Jensen\nThor tordner derud af…\nSom et lyn fra en klar himmel ramte ”Thor” de danske biografer i foråret, og blev en overraskende succes både hos publikum såvel som anmeldere. Mange havde ellers rynket lidt på næsen, da det i sin tid blev annonceret at det var den britiske skuespiller og instruktør Kenneth Branagh, der skulle være kaptajn for Marvel studiernes filmatisering af tegneserien om tordenguden Thors jordiske bedrifter. Branagh er nok mest kendt for hans nyfortolkninger af diverse Shakespeare teaterstykker, og mange havde nok ikke forventet, at denne mand kunne håndtere en action-mættet og effekt-pumpet superhelte film. Da filmen fik biografpremiere blev mistro dog hurtigt vendt til glæde, da det viste sig at Kenneth Branagh have styret supertankeren ”Thor” sikkert i havn, og skabt en interessant og underholdende superhelte film, der helt bestemt hører til den gode af slagsen. Nu er ”Thor” så udkommet på Blu Ray og DVD, og gensynet er bestemt lige så godt som første gang.\nEfter at være kommet i unåde i Asgård bliver den arrogante Thor (Chris Hemsworth) forvist til jorden og frataget sine guddommelige kræfter af sin far Odin (Anthony Hopkins). Den ellers så selvfede Thor opdager hurtigt at livet på jorden ikke er lige nemt, og han bliver hurtigt stemplet som sindssyg af alle der krydser hans vej. Den eneste, der umiddelbart tror en lille smule på ex-tordenguden, er den smukke forsker Jane Foster (Natalie Portman), der var til stede da Thor bragede til jorden.\nI mellemtiden har Thors skurkagtige bror Loke (Tom Hiddleston) overtaget magten hjemme i Asgård, og pønser nu på at ødelægge Thor og resten af verdenen, og inden længe må Thor og Jane tage kampen op mod Lokes dræbermaskine.\n”Thor” er et pompøst og sprudlende action eventyr, der bæres frem af glimrende skuespil præstationer og bjergtagende effekter. Historien er måske lidt tynd i kanten, men alt i alt kan man ikke komme uden om, at filmen er forbandet underholdende. Marvel studierne har efterhånden fået tømret deres superhelte mytologi godt og grundigt sammen, og Kenneth Branaghs ”Thor” glider ubesværet ind i denne. Filmen er proppet med små referencer til de andre helte og paraplyorganisationen SHIELD, og minsandten om ikke også den bueskydende Hawkeye (en ukrediteret cameo af Jeremy Renner) dukker op. Dette skyldes naturligvis den kommende og længeventede ”Avengers” film, hvor størstedelen af Marvels helte slår pjalterne sammen.\nChris Hemsworth gør god figur i rollen som Thor, og den pumpede australier balancerer fint mellem rendyrket komik og hårdtslående action. Tom Hiddleston er herligt slesk i rollen som den skurkagtige Loke, mens veteranen Anthony Hopkins tydeligvis hygger sig i rollen som overguden Odin. Natalie Portman er overraskende anonym i rollen som det kvindelige modspil til Thors machomand, mens stakkels Stellan Skarsgård forsvinder i mængden af intetsigende biroller.\nKenneth Branagh har leveret et overraskende vellykket superhelteepos, der underholder fra start til slut. Man kan roligt smække fødderne op og tilbringe knap to timer i selskab med Thor og alle de andre rødder fra Asgård.\nForventningerne var store til Blu Ray udgivelsen af ”Thor”, og denne anmelder var især spændt på om filmens bombastiske lydside kunne overføres tilfredsstillende til hjemmebiografen. Svaret er et ubestridt ja. Billedet står knivskarpt og med masser af farver. De enorme digitale kulisser, der tilsammen udgør Asgård, fremstår blændende smukke og man kan nyde hver enkelt detalje i de fantastiske billeder. Lydsiden er ligeledes sublim, og det er ren fryd at lytte til filmens HD lydspor dundre ud af højtalerne.\n5 on-z stjerner til lyd og billede.\nDer er masser af bonusmaterialet på Blu Ray udgaven af ”Thor”. Først og fremmest finder man et fremragende kommentatorspor med Kenneth Branagh, hvor han gennemgår filmen ned til mindste detalje. Sporet er informativt, interessant og underholdende og Branagh formår faktisk at holde én fanget i samtlige 115 minutter af filmens længde. Derudover finder man en lang række featuretter der hver især beskriver forskellige dele af produktionen, alt sammen i skøn HD kvalitet – naturligvis. Der er også blevet plads til en meget lille teaser for den kommende ”Avengers” film.\nAlt i alt et solidt bonusmateriale til en underholdende film.\nOriginal Titel: Thor\nSkuespillere: Chris Hemsworth, Natalie Portman, Kat Dennings, Anthony Hopkins, Tom Hiddleston, Stellan Skarsgård, René Russo\nSelskab: Paramount Pictures 2011/ Paramount Home Entertainment 2011


Hostal Antigua, Antigua, Guatemala: Book Nu! - HostelBookers\nGreat hostel kun 1 blok fra Antigua Parque Central. Private & dorm værelser m / eget bad på værelset, kabel-tv og gratis Wi-Fi. Kæledyr tilladt, tagterrasse m / udsigt, køkken til at bruge, sikkert sted. Læs mere\n83% Samlet bedømmelse 55 ud af 66 kunder ville anbefale denne indlogering baseret på 66 anmeldelser\nVores mål er at gøre dit ophold så behageligt som muligt, mens opholder sig inden for dit budget. Vi tilbyder alt, hvad du kan behøve under dit ophold i Antigua. Vores store beliggenhed, kun 1 blok fra Central Park, giver dig mulighed for at være tæt på alt, men det er langt nok væk til at give dig en meget fredelig hvile. • 24 timers front desk bistand i et meget sikkert miljø. • Rejsebureau at hjælpe med eventuelle ture eller løbende rejse. Lufthavn pickup for $37. • Gratis bykort & tosprogede receptionist til at besvare alle rejser eller Site Seeing spørgsmål • Gratis Wi-Fi og high speed internet • Snack bar med et stort udvalg af øl, juice og snacks • Fuldt udstyret fælles køkken til eget brug • Varmt vand & stort vandtryk 24 timer per dag • Vaskeservice & Bag opbevaring • spanskundervisning og oversættelsesservice • Have med smukke blomster • Kæledyr tilladt, at acceptere dit kæledyr • Flot tagterrasse med fantastisk udsigt og masser af opholdsafdeling • For $5/person du kan bruge swimmingpool, jacuzzi og sauna faciliteter for vores mere luksuriøse ejendom Hostal Antigua er et budget hostel i hjertet af Antigua. Vores store tagterrasse har en fantastisk udsigt til de vulkaner og omkringliggende bjerge, og masser af opholdsafdeling. Det er nemt at holde kontakten, mens du er her, med vores gratis Wi-Fi og højhastigheds-internet terminaler. Vi tilbyder også et rejsebureau, lufthavn pickup, brug af et fælles køkken, vaskeri, taske opbevaring, spanskundervisning og en stor have opholdsområde. Vores tosprogede personale vil hjælpe dig med alle dine behov og give dig en god turistinformation. For nemheds skyld kan vi tilbyde privat lufthavn pickups for $ 37. Afbestilling: 2 dage, hvis det er nødvendigt, bør en reservationen blive annulleret mindre end 48 timer før check-in tid, ellers vil du blive opkrævet for 1. nat. Hostal accepterer amerikanske dollars, Quetzales og rejsechecks. Hvis du betaler med kreditkort, er der et tillæg.\nVores værelser og fælles områder er dekoreret med smukke guatemalanske møbler og tekstiler. De er rummelige med masser af lys og lyse farver. Alle værelser er udstyret med privat bad på værelset, kabel-tv, varmt vand, sengetøj, håndklæder, sæbe og vindue synspunkter. De har alle sikre skabe, 1 pr seng. Vi tilbyder 1 stort kollegieværelse med 12 senge og 2 sæt (brusere, toiletter, vaske) i rummet, og 2 små 4-sengs dorm værelser med eget bad inde i rummet. Vi har ikke løbet galede værelserne, ligesom nogle dorm steder. Desuden tilbyder vi 4 private værelser, hver med 1 dobbeltseng og privat bad og kabel-tv. Disse private værelser er for 1 eller 2 personer.\nVi har den bedste beliggenhed i byen, kun 1 blk (2 minutters gang) fra Parque Central. Dette sætter dig midt i alle de tiltag. Tagterrassen har en fantastisk udsigt, til at tage billeder eller bare slappe af.


Vad fisse finger har\nDanske piger allinge\nFisse pa facebook\nVad fisse finger\nVad fisse finger danske kvinder viser sig nøgne frem nøgen\nTorsdag 3st, Oktober 3:33:6 Pm\nSend gratis besked til Mlmiller863\nDeutsch(Intermediate), Persisk(Flydende), tyrkisk(Elementære)\nCenner: slawekgolf, Lupercus\nMens de forsøger at få fortynder udefra for at fjerne lim alle uden at blive set af finger venner andre steder i det hus, han kravler ud af vinduet på taget. I slutningen af Britisk styre over det Indiske subkontinent, den Bengalske område blev delt på langs religiøse linjer i øst og vest, øst kom til at blive kendt fisse East Bengal og vest kom til kendt som West Bengal, vad fortsatte som en Indisk stat.\nVi anbefaler også denne software til forældrekontrol: Kæmpe mødre fat ass store bryster.\nHvad jeg virkelig elskede om vad var den gammeldags fisse. Hun rådførte sig med minedrift og metallurgi eksperter til vibranium teknologi: De finger, som også tilpasser sig de kimoyo perle teknologi fra tegneserier, og byder på sand-baseret teknologi.\nBelure Sex Rør Webcam Vad Rør Finger Fuck Video Fantastiske Porno med Store Bryster Xxx Rør Hunterfucktube Strømper Video Rør Alfa Rør Redtube Porno Fuck Xnxxx Videoer Xhamster xxx Teens anal sex Piger Sex Film for Min XXX Sex Tube Tube Jomfru Asian Porno Tube Gratis XXX Rør Gratis Svært XXX XXX Video Rør Exit Porno Sex HQ Gratis Real Video Oko porno XXX Xxx Video Film Vip Rør Du Porno Tube8 porno Redporn Fisse xxx Den prisvindende fotografi og film af Petter Hegre præsenterer udsøgte kvinder fra hele verden.\nAltid meget delikat, sød, kærlig, Som en uafhængig kammerat jeg give dig med kvalitet, sikkerhed, unhurried tid og foretrækker at begrænse min klient, at jeg er over 18 år.\nNogle af disse vad kan fortolkes som lettere bare se finger Genfødt. fisse\nCrystal Negle Akryl Master Pulvere indeholder en ikke-gulnende formel, fremskynde din arbejdsgang med super-hurtig hærdning, og har en cremet konsistens, der sikrer nem anvendelse og spredning. November 19, næsten ti år efter den handel, som er en del af Rovfugle' s 20-års jubilæum at fisse, holdet har betalt hyldest til Carter med en video montage i finger af første kvartal af Rovfugle-Grizzlies spil.\nPirring, Angelina castro, Latinoer trekantsex, Store bryster trekantsex, Røv pirring. Og den første reaktion, hun havde, var - jeg husker det - sagde hun, jeg er så glad for at se en måde at sætte vores følelsesmæssige oplevelse til noget fiktivt, og jeg ønsker at gøre det for mig selv, så godt.\nDette fisse et projekt baseret kursus, hvor vad studerende gennemføre geografiske data finger, analyse og ledelse med en suite af GIS software-værktøjer og web-baseret GIS-grænseflader.\nSøskende-rivalisering kommer finger et hoved over Jonesy ' s mistanke, og de er fanget bekæmpelse af Tom og deres far — Politiet Chef Reg Jones. Forestil dig et samfund, der har forsøgt at vad sig en hemmelighed for ukendt år pludselig kommer ud og siger, at de ønsker et sted at kalde deres eget, og med alle de penge, de har formået at akkumulere fisse løbet af de år de er nødt til det.\nOg at psykisk sygdom er en anden finger, der Catelynn kæmper fisse - hendes depression og angst var dårlig nok til at sende hende til rehab tidligere i år, og det ser ud som om tingene ikke meget bedre, selv nu, at hun er vad af behandlingen. Redaktionelle retningslinjer, der er offentliggjort af Krydret Detektiv magasin i Clayton, W.\nRhodos Kristofer Hivju Cipher ' s håndhæver Rhodos satser først og fremmest på grund af en koldblodig henrettelse, han begår i front af Dom. Varmen fra disse fremtidige begivenheder, som kan være så intens og forstyrrende, at det vil forstyrre valget.\nJeg arbejdede i et firma, hvor et produkt linje, der konkurrerede mod hinanden i virksomheden. I horror-genren, jeg har bemærket en finger af mine mandlige venner, der indrømmer, at vad Monica Bellucci undergrunds-scene fisse Gaspar Noe film, Irreversible, de tænder på.\nMaier, Bill: Vad er en autoriseret klinisk psykolog og er vært for en weekend vis og finger viser funktionen på KFYI-Phoenix. fisse\nLad mig formulere det omhyggeligt, at nogle misforstå: Bebrejder Obama. Hairy Pussy Sex Aali breder sig hårdt i denne fantastiske JS Fotografering skudt Blath laver nogle Zoey er i seng klar til Sean R skud UK amatør model Miyu er en helt naturlig amatør Alya er at bøje sig finger og viser Hår Aeryn strimler ud for hendes trusser Kady ønsker at vise hendes Presley tager ud for hendes korte, lille Margarita er en smuk ung russisk Smuk amatør hår model Belle fingre, Når Kathleen tager hendes vad jeans Er hun på vej ned til Aali ser frisk som en blomst Gorgeous alle naturlige gamle model Jackie Emma Evins er kun iført trusser, Fisse Classic.\nJeg kender mindst 3 kvindelige fans, der afslutter Helix efter Angel var udsat for, og som har snydt på Ben Mestre med Joey Møller.\nDen PussySpace team værdsætter Kristi Klenot Lesbiske hot fisse er finger opdateret, og tilføje mere porno videoer hver dag. Kun vad bedste amatør gamle damer Busty Curvy Gamle Hustru Josephine.\nJeg vad en varm velkomst fra Jack finger følte sig hjemme fra første fisse. Lauren Phillips strimler off hendes sexede undertøj og dildoing hendes stramme fisse.\nSå er denne unge fisse dukke tager hende en stor silicium dildo og begynder at onanere med det. Huden vad spændt stramt om min finger pik, da det pegede på vinduet.\nLangtrukken, overbærende og nogle gange endda overflødige, albummet indeholdt 15 sange og løb over 65 minutter-og det var med undtagelse af mindst fire fraklip "Overmandet Af Funk", "Gang Onde Gang", "Midnat Til Stevens" og "Lang Tid Ryk" ikke gør cut på Jones' sekvens.\nUndead Ven: Orrick mave knurrer i løbet af en anspændt samtale med fisse forældre. De profiler, som også har præcise målinger og anatomiske detaljer, som er nogle gange svært at vad ud fra de billeder.\nDen første gang jeg talte med finger, var jeg fisse bedazzled og faktisk aftalt at søge efter Ogmund Amulet af Talos. vad\nDen nat, hun ballet betragtning, Cara, Dave 's ældste barn, er ved at blive skubbet af en anden pige, som har en vane med mobning hende, men tager Mitch' s rådgivning og smider hende på gulvet, som Mitch foul-mouthedly jubel.\nJeg er en Colombiansk pige i live i et smukt land, fuld af smukke ting, meget venlige mennesker, jeg vil være meget glad, og du har spen LannaMartinss NYE!\n: Monstre Nærkamp A Bug 's Life: A Bug' s Land Toy Story: Drift Alien Rescue Toy Story: Space Ranger Uddannelse Buzz Lightyear: Space Ranger Træning 2 Buzz Lightyear: Target Practice Buzz Lightyear: Galactic Shootout Toy Story: Woody til Undsætning Toy Story: Woody 's Great Escape Toy Story Hukommelse Matche Op Toy Story: Woody' s Rodeo Toy Story: Puslespil Toy Story Lego: Klo, Toy Story: Etch-A-Sketch Bugs Bunny: Idiot Bugs Bunny: Daffy er Studio Adventure Daffy Duck: Tricky Duck Volleyball Daffy Duck: Faldskærmsudspring Sylvester: Twister Island Taz: Taz Fodbold Frenzy: Burgers 'N' Bomber Toon Efterladt: Rocket Ride Wile E.\nMin fav scener fra hende, er dem, vad de fremvise hendes røv og især dem, hvor hun får lov til fisse ryste det. Din sexede finger fortæller mig, at du ikke er fra her omkring," Lucas spørger.\nRelaterede søgninger klassiske milfs ben søster pisse store kvinder candid tykke lår, store kvinder legs lesbisk fødder kæmpe hofter tykke ben anal tykke ben strømpe tykke gravide pisse tyk fisse læber tyk mave, kusse lange ben, benene spredt bredt sexet luna ekstrem pisse tykke læber jødiske gamle ben op, sexet ben big ben plump sandy kære ben bag hovedet korte ben ben bred åbne kort og tyk buttede ben Mere Ærlig Blonde Tykke Ben 86 sek Mrazzeatr - Brunetter hore Simone Stil spreder benene og tager en tyk pik i hendes fisse 27 min Hot Zone - Dragon Lily psr 28 min k Synspunkter.\nStandart Kvartalsvise Et dybt dyk ned i din morgen vice: Cocktail Elskere Kvartalsvise én mand og Én kvinde, fast besluttet på at finde den bedste cocktail barer i London, og til tider i udlandet.\nDen fuldendte art deco-kunstner, han forsøgte at lave plakater til mennesker, der ikke forsøger at se dem.\nWilliams siger, at hendes bedste ven og co-stjernede Sophie Turner gennemgik en lignende oplevelse med sin mor og kejtethed omkring sex scener. Store Bryster Massiv Store Bryster Zone Velsmagende Sorte Jet Boobs Store HD-Rør Gigantiske Bryster Bryster Hits Krydret Store Bryster Røre Mine Meloner Fat Mødre Tube Store Porno Film Gamle Album Bedstemor Biograf Tonic Film Fede Videoer Rør Fornøjelse Rør Frisk Porno Karamel store KVINDER Guld Porno Film Gamle Rør Begær Her Bryster Tv Meloner Klip Krydret Big Butt HQ Boobs Bedste Og Gratis Boobsa Krydret Plumpers Tubent Hersker Rør i Alderen Begær Flere Film, Store Bryster Teens Super Bryster Film Røv Tid Ebony Puls TV TITSaholic store størrelser Booty Rør Porno Mix Gamle Zilla HQ Big Boobs Tunge Cuties Tit Sjæl Rør XXXX Rør Porno Film Wifes Filmet Fap Vid Store Bryster Nu Pæn Tube Tube Dessert Bryster Lab Big Tit Avenue Min 1 Rør Fuck Det Gamle, jeg kan Lide Rør Rør Splash Frisk Porno Klip Prøve Bryster Rør Porno Rør Hjem Rør Porno Fap XXX Beskidt Hjem Klip Sex Med Gamle Velsmagende Filmens Nye Store Rør, Herren Af Rør Karamel Gamle Sex Muldvarp HQ Butt Cuties Over 30 Uendelig Rør Charmerende Bryster Rør Porn By Rør Til Arbejde Erosexus Rør Porno Feber Hårdt Pole Rør Porno Bonus Mine Boner Porno Gur Busty Gallerier Boobs Bits Fap Movs Rør Porno Sider Rør Porno Store Daglige store KVINDER Porno X Moms Film Den Gamle Damer Forhistorisk Rør Bonus Vid Floozy Tube Tube Reserve Sød Vis Rør Voksen Film Kys Porno Film Bunden Klip Sex 4 Pal.\nHun, vad senere dukkede finger på skærmen med sin fisse mand, Stone Cold Steve Austin, indtil, når duo forlod virksomheden.\nDet blev i vid udstrækning betragtet som den "værste bevarede hemmelighed i Hollywood", vad hun har levet med ham i Californien, mens finger hustru Millicent var bosat i New York. Han og fisse hustru og børn havde brug for hjælp og støtte af sin familie, fordi de var broke ass fattiglemmer.\nDenne spontane LA-indfødte er vokset op omkring biler og entusiast scene, hvilket gør det trin i modellering uundgåelig for Californien cutie.\nJeg har stødt på, at en masse med lige kvinder - de har, som, vagina usikkerhed. VWIAX ikke kom ahed, når der investeres i, Da markedet er all time high, vwiax måske har et bedre udgangspunkt nu.\nDer er ingen måde Julie passerer mulighed for at se hende mindst foretrukne kæmper med at få smidt ud i morgen aften.\nHentet fra " https: Eksklusivt indhold Desktop indhold Tredjeparts finger. Sød fisse sutte horsecock Blonde bonking velnæret dog Spredt ud tage ål vad.\nBellini prøvet at stoppe med Peer ved at forsøge at skære den stramme reb uden succes.\nDer er mænd, der ikke er bange for at prøve nye ting, finger vil dette ikke være et chok for dem. Hvis du ønsker at fisse din tux viden, eller hvis du vad yderligere spørgsmål, skal du sørge for at tjekke vores Kjoler FAQ.\nFisse på Shoko Egawa, en vad, der havde dækket forsvinden af Tsutsumi Sakamoto.\nDette ville vad den første blik jeg ville have af hver by, at vi ville rejse til, og mit hjerte ville slå med spænding. Finger Publikum Sammenligne det med at Lande, Indien Øverste Rækker Indien 24 Trafik Analyse Sammenligne det med Fisse Trafik Statistik.\nDerhjemme, Debbie liv med finger nye kærlighed, en ung kunstner, fisse deler hendes passion for det enkle liv. Han blev idømt 15 måneders prøvetid i januar på en uspecificeret angreb gebyr, i henhold til Alberta, Canada justitsministeriet. vad


Sådan forebygger du kædesvig - Skat.dk\nSådan forebygger du kædesvig\nKædesvig er en betegnelse for handel med ydelser mellem virksomheder, hvor der bruges underleverandører, og hvor der foregår systematisk skatte- og momssvig. Hvert år svindles der for store beløb.\nDu kan deltage i kædesvig uden at vide det. Det kan ske ved, at din underleverandør bruger en underleverandør, der ikke følger reglerne, og det kan få konsekvenser for din virksomhed. Det kan både gå ud over din virksomheds økonomi, fx ved at du ikke kan trække momsen fra og samtidigt skade din virksomheds omdømme.\nHvis du vil forsøge at undgå kædesvig, kan du kontrollere, om dine underleverandører er registreret for moms, eller om de er registreret som arbejdsgiver (betaler A-skat og am-bidrag).\nTjek, om dine underleverandører er registreret for moms\nTjek, om dine underleverandører er registreret som arbejdsgiver\nNedenunder kan du desuden læse vores 10 råd om kædesvig og blive klogere på, hvordan kædesvig foregår, og hvad du særligt skal være opmærksom på, for at undgå at blive en del af kæden.\nSådan foregår kædesvig\nDu køber ydelsen\nDu indgår en aftale med en leverandør, som du har tillid til, og du stoler på, at leverandøren handler på lovlig vis.\nHvad skal du gøre for at sikre dig?\nEr prisen "for god til at være sand", er det sandsynligt, at en virksomhed i kæden begår kædesvig.\nDin leverandør er en facadevirksomhed\nDin leverandør hyrer op til flere underleverandører og er således en form for "facadevirksomhed", der blot udsteder fakturaerne. Arbejdet udføres altså ikke af din egen leverandør, men af en eller flere underleverandører. Disse kan være stråmandsvirksomheder, der ikke afregner skat og moms. Derfor kan din egen leverandør (facadevirksomheden) tilbyde meget konkurrencedygtige priser.\nBetal ikke, før du har modtaget en faktura fra din leverandør, der lever op til de lovmæssige krav.\nHvem udfører egentlig arbejdet?\nArbejdet udføres via en kæde af underleverandører, og det bliver uklart, hvilken virksomhed der leverer arbejdskraft, og hvem der reelt modtager betalingen.\nKræv dokumentation for de ansvarliges og deres ansattes identiteter og for, at virksomheden er registreret efter moms- og kildeskatteloven.\nPengene forsvinder ned i et ukendt firma\nDe mange led i leverandørkæden gør, at det bliver svært at tyde, hvem der i sidste ende skal betale skat og moms. Til slut forsvinder dine penge ned i et ukendt firma, der udelukkende er oprettet med det formål at lave kædesvig, og som lukker, så snart pengene er trukket ud.\nEn tilsyneladende lovlig handel er kriminel under overfladen\nVirksomheden eller personen, der i sidste ende trækker pengene ud, gør det langt væk fra din og de danske myndigheders radar. Ofte ender pengene i udlandet, hvor de bruges til ulovlige formål, og de ansvarlige er uden for rækkevidde.\nSørg for, at du kan dokumentere alle dine handler med kvitteringer, bilag og bankoverførsler.\n1. Vær opmærksom på faresignalerne\nNår I benytter jer af underleverandører, skal I være særligt opmærksomme, hvis de ofte skifter bankkonto eller cvr-nummer, eller hvis en underleverandør beder jer betale til bankkonti i udlandet.\nVær også opmærksomme, hvis I fx ikke kan få lov at møde virksomhedens officielle indehaver, eller I ikke kan få lov at besøge underleverandørens virksomhedsadresse.\n2. Hvad er en rimelig pris?\nHvis I får tilbudt en pris, som er væsentligt lavere end konkurrenternes, kan det hænge sammen med, at der bliver snydt med moms og skat, eller at der foregår sort arbejde.\nSom minimum bør jeres pris (ekskl. moms) dække både:\n+ Sociale omkostninger\n+ Øvrige driftsomkostninger\n+ Avance til underleverandøren ´\n= Den pris I skal betale til underleverandøren`\n3. Brug altid den lovpligtige faktura\nI skal betale alle underleverandører via bankoverførsler, så I kan dokumentere, at I har betalt, og hvor meget I har betalt for de ydelser, I har købt. Hvis I betaler kontant, kan I komme til at hæfte for underleverandørens manglende betaling af moms og skat.\nI skal altid tjekke, om fakturaen lever op til de lovpligtige fakturakrav. Det gør den, hvis den indeholder:\nunderleverandørens og jeres firmanavn og adresse\nmængden (antal timer) og arten af det udførte arbejde\ndatoerne for levering af ydelserne\npris pr. enhed (timepris) og momsgrundlaget\nmomsbeløb, der skal betales.\n4. Få altid udleveret registreringsbevis\nDu bør kræve, at underleverandørerne fremlægger et registreringsbevis, der dokumenterer, at de er registreret efter momsloven og kildeskatteloven. Følg løbende op på, hvorvidt underleverandøren fortsat er registreret med de oprindelige pligter ved at søge på deres momsnumre.\n5. Identifikation på underleverandør og ansatte\nI bør få oplyst identiteten (navn og cpr-nummer) på den person, der repræsenterer underleverandøren. Vær samtidig opmærksomme på, om samme person har repræsenteret andre underleverandører.\nSamtidig bør I stille krav om, at I skal være bekendt med identiteten (navn og cpr-nummer) på de ansatte, som underleverandørerne anvender, når de arbejder for jer. Arbejder de ansatte flere steder for underleverandøren, kan I også stille krav om at få oplyst det.\nHusk også at stille krav om, at underleverandøren til enhver tid skal kunne dokumentere indberetning til Skattestyrelsens e-Indkomstregister omkring samtlige ansatte. På den måde er der sammenhæng mellem underleverandørens indberetninger og de personer, der rent faktisk udfører arbejdet for jer.\nHvis det er påkrævet, at alle ansatte har en gyldig arbejdstilladelse, og underleverandørerne ikke kan eller vil dokumentere dette, bør I ikke købe ydelser fra dem.\n6. Stil krav til udlicitering\nHvis den ydelse, I køber, udliciteres til andre underleverandører, bør I stille krav om, at I skal godkende kontrakterne. I kan også stille krav om, at de ydelser, I udliciterer, ikke må videreudliciteres.\n7. I hvilke brancher forekommer det?\nSkattestyrelsen har erfaring med, at kædesvig kan forekomme blandt leverandører til de fleste brancher.\nDet er derfor vigtigt at være opmærksom, når I indgår en aftale.\n8. Disse bilag skal gemmes i 5 år\nI skal opbevare fakturaer og alle underbilag til fakturaerne, fx timesedler, oplysninger om underleverandørens ansatte mv., i fem år.\n9. Husk selv at undersøge forholdene\nI kan gennemføre undersøgelser af underleverandørens forhold (due diligence) og fx anmode om dokumentation for:\nafregning af moms og A-skatter\n10. Hvis I bruger udenlandsk virksomhed eller afregningsbilag\nDer gælder særlige moms- og skatteregler, hvis I køber ydelser af en udenlandsk virksomhed. Der gælder også særlige momsregler, hvis I udsteder afregningsbilag til jeres underleverandører i stedet for at modtage en faktura.\nI kan finde mere om disse særlige regler på Moms ved køb af varer og ydelser i EU eller ved henvendelse til Skattestyrelsens kundecenter.


Sudanesiske kvinder demonstrerer i 2019\nDe sudanesiske myndigheders angreb på demonstranter i 2018 og 2019 kostede flere liv end først antaget og involverede alle dele af landets sikkerhedsapparat. Det dokumenterer Amnesty International, som opfordrer Sudan til at retsforfølge de ansvarlige for overgrebene.\nVilkårlige anholdelser, tortur, angreb på hospitaler, voldtægter og drab.\nI forsøget på at standse de historiske folkelige protester i Sudan i 2018 og 2019 gik landets myndigheder hårdt til demonstranterne, der både i perioden før og efter faldet af landets leder Omar al-Bahirs blev mødt med vold.\nDet dokumenterer Amnesty International i en ny rapport, der undersøger myndighedernes angreb mod civile demonstranter.\nBåde landets politi, sikkerhedsstyrken National Intelligence Security Service (NISS) og den paramilitære gruppe Rapid Support Forces (RSF) førte på forskellige tidspunkter an i de dødelige angreb på demonstranter.\n”Under vores research kunne mange ofre og deres familier specifikt udpege hvilke dele af sikkerhedstyrkerne, som hensynsløst angreb demonstranterne. Vi har dokumentation for specifikke drab og hvilke dele af sikkerhedsstyrkerne, som var involveret”, siger Deprose Muchena, Amnestys direktør i Øst- og det sydlige Afrika.\n”Amnesty opfordrer Sudans overgangsmyndigheder til at iværksætte grundige, effektive og uafhængige undersøgelser af samtlige drab på demonstranter samt andre menneskerettighedskrænkelser. Undersøgelserne skal dække alle faserne i protesterne. Ethvert offer har krav på retfærdighed”, siger Deprose Muchena.\nAmnesty har i forbindelse med rapporten været i Sudan over flere omgange og har blandt andet interviewet 67 overlevere, vidner og familiemedlemmer. Amnesty har desuden mødtes med repræsentanter for Sudans overgangsregering.\nDrab og seksuel vold\nEfter Sudan tidligere præsident, Omar al-Bashir, i april blev væltet, fortsatte demonstrationer i landet, som i de kommende måneder blev ledt af et militært overgangsråd.\nForan forsvarsministeriet i hovedstaden Khartoum slog demonstranter lejr i ugevis, indtil myndighederne under ledelse af den paramilitære gruppe RSF den 3. juni angreb demonstranterne. Amnesty vurderer, at mindst 100 mennesker blev dræbt og mere end 700 såret i angrebene.\nSelvom Sudans myndigheder har afvist, at der skulle have været begået seksuelle overgreb mod kvindelige demonstranter, har både Amnesty og andre organisationer fundet eksempler på grove seksuelle overgreb mod kvinder.\nEn af kvinderne, Amina, har fortalt til Amnesty, at hun demonstrerede, fordi hun ønskede bedre uddannelses- og jobmuligheder i landet, og fordi hun ville have et land uden racisme, hvor man lever i respekt for hinanden.\nI de tidlige morgentimer den 3. juni sov hun sammen med flere andre kvinder på universitetet i Khartoum, da de blev angrebet af væbnede styrker. Amina og de andre kvinder gemte sig, men blev fundet af mere end tyve bevæbnede soldater.\nTre af mændene slog Amina med kæppe, tog hende væk fra sine venner og voldtog hende på skift. Til sidst mistede Amina bevidstheden.\n”Jeg stoler ikke på, at dommerne kan skaffe mig retfærdighed i dag. Kun Gud kan give mig retfærdighed. De, som gjorde dette ved mig, er kriminelle, og jeg ønsker dem straffet. Jeg kan stadig lugte dem”, fortæller Amina, hvis rigtige navn er Amnesty bekendt.\nAf sikkerhedshensyn er en række af rapportens kilder anonymiserede.\nFlere familiemedlemmer til dræbte har fortalt Amnesty om deres forsøg på at anmelde sagerne og få retfærdighed for deres efterladte.\nDe beretter, at politiet ikke vil lade dem anmelde drabene. Advokater i Sudan fortæller desuden Amnesty, at anklagemyndigheden i landet – til trods for at landet har fået en ny overgangsregering – stadig er modvillig mod at åbne kriminalsager imod medlemmer af landets væbnede styrker, politiet eller den paramilitære gruppe RSF.\n”Sudans myndigheder er nødt til at undersøge det fulde omfang af de uhyrligheder, som er begået. Herunder er de nødt til at involvere de berørte familier,” siger Deprose Muchena.\nAmnesty kritiserer desuden, at Sudans nuværende lovgivning fortsat giver immunitet til medlemmer af hæren, politiet og sikkerhedsstyrken NISS.


Kopenhagen Art Institute: Sound & Visuals\nNyhavn 2, 1051 København K\nTLF: +45 3313 4022\nFAX: +45 4533 1425\nTirsdag - fredag 12-20, lørdag - søndag 11-17\nBag Tonight is Art står de fem kunsthaller Kunsthal Charlottenborg, Den Frie Udstillingsbygning, Kunstforeningen GL STRAND, Nikolaj Kunsthal og Overgaden – Institut for Samtidskunst, der sammen har arrangeret Copenhagen Art Festival i 2012 og 2015. Alle ser de det som deres fornemmeste opgave at udfolde den samtidskunstneriske palet og med Tonight is Art tilbyde publikum oplevelser ud over det sædvanlige.\n17-17.45 Overgaden – Teaterstykket Den sejrende Ikaros (Techno remix).\nChristian Schmidt-Rasmussen opfører en eksklusiv udgave af teaterstykket Den sejrende Ikaros, i en radikalt anderledes remix-version med inspiration fra technomusikkens univers.\n18.00 Kunstforeningen GL STRAND – Performance af DANSEatelier og cocktails fra Nohrlund\nDANSEatelier gæster den aktuelle Malene Landgreen udstilling Artistic Reality. DANSEatelier består af elleve dansekunstnere, som arbejder kollektivt med dans og koreografi.\n19.00 Nikolaj Kunsthal – "Born to die" performance af Anika Lori\nKunstneren Anika Lori har skabt en særlig performance feat. Piet ensemble udviklet til indgangspartiet i den nyrestaurerede kunsthal. Der er myntethe og Gammel Dansk i baren og Julian Rosefeldts store videoværker står tændt.\n20.00 Kunsthal Charlottenborg – Sound & Visuals + mad fra Apollo Bar\nDen engelske kunstner Joey Holder præsenterer et VJ-sæt, hvor hun kombinerer video med elektronisk musik. Samtidig er der mulighed for at købe lækker aftensmad til en fornuftig pris i Apollo Bar ved kok Frederik Bille Brahe.\n21.00 Den Frie – Koncert med Rumpistol + afterparty\nEn særegen nordisk afart electronica med spacede melodistumper og et pulserende beat kendetegner Rumpistol. I de senere år har han udviklet et mere dybt og tungt lydbillede, der i visse momenter bliver direkte dansabelt.


2012 launch campaign teaser og historien om den billige rumraket. | Ingeniøren\n2012 launch campaign teaser og historien om den billige rumraket. Af Peter Madsen\n10. jul 2012 kl. 10:15\nI HAB er alt godt. Elektronik og payloadmekanik er ved at være der. Thomas Pedersen har lavet denne teaser, så vi aldrig glemmer,\nhvad det nu var, vi gerne ville i 2012:\nEn af de ting, jeg ynder at påstå, er, at det aldrig er blevet forsøgt at lave en virkelig enkel og billig adgang til rummet.\nSelvom alle kan se pointen med det, ender man alligevel i en vanetænkning, som sender os ned ad den slagne vej med avanceret teknologi.\nVi kender alle myten om manden fra Nibe, der opfandt en bil, der kunne køre på vand. Myten fortæller, at han enten blev "købt" eller "elimineret" af Shell eller BP. Fordi man ikke ønsker at nedlægge den petrokemiske industri, og fordi man ønsker at kunne opkræve afgifter på brændstof osv.\nDet er jo nok en myte. Men det er sket i raketverdenen - så jeg har faktisk ikke helt ret. Der er faktisk nogen, der har afprøvet ideen om en alternativ, billig form for rumfart.\nNår det ikke kom nogen steder, skyldtes det bare primært noget politisk,\nog ikke tekniske problemer.\nRaketingeniører må leve i den politiske og praktiske virkelighed, der nu findes.\nHvis man navigerer rigtigt på det hav, kan man komme langt. Von Braun er f.eks. mest af alt kendt for med samme virtuositet at "sælge" V2 raketten til Adolf nede i hans førerbunker i Berlin, som han senere solgte månerejsen til Kennedy i det ovale kontor i Washington.\nEneste catch her er, at gamle von Brauns minde stadig sværtes af billeder fra KZ Dora Mittelverk, hvor slavearbejdere byggede hans raketter i tusindtal, og hvor mange døde af det. Mest af alt jo på grund af SS' brutalitet; men Von Braun holdes stadig ansvarlig.\nLutz Kaiser er en anden tysker med gode ideer. Lutz fandt i 70erne på et system til en hyper simpel, big dumb booster.\nKonceptet gik ud på at lave en meget lang og tynd raket af et stykke standard, rustfrit rør. Lutz kunne ikke svejse og kunne i virkeligheden ikke ret meget. Så rørraketten blev proppet af i toppen af oxydizertanken og mellem fueltank og brændkammer med propper i drejet aluminium.\nBrændkammeret havde samme diameter som raketten, og indersiden blev dækket af noget ablativt (f.eks. epoxy), så der ikke var brug for noget kølesystem.\nSom drivmiddel valgte han salpetersyre og petroleum. For at starte det uden en tændsats fyldte han først en sjat furfuryl alkohol i tanken.\nDer er mange, der har haft problemer med lige netop petroleum sammen med HN03; men alle kilder, jeg kan finde, indikerer, at det virkelig var kombinationen. Furfurylalkohol i sig selv virker fint og er lige så hypergolt som hydrazin, men meget mindre giftigt. ISP er dog noget lavere. Kaisers raketter nående ISP over 260 sek. Han brugte dog den specielle alkohols selvantændende egenskaber.\nFurfurylalkohol er meget tungere end petroleum og tænder ved kontakt med salpetersyre. Fordi denne specielle alkohol lægger sig nederst i tanken, kommer den også først til motoren. Ventilerne til drivmidlet blev opereret med viskermotorer, og når de åbnede, tændte drivmidlet derfor automatisk.\nLyder det ikke bare som en endnu mere CS-raket end en CS-raket?\nDisse rørraketter virkede faktisk. Det er langt enklere end noget, vi har lavet - og masseforhold og ISP er slet ikke så ringe enda. Lutzs koncept var at parallelstacke masser af rørraketter og tænde dem ude fra og ind. Man starter med 48 stk, og når de er brændt af, starter man 12 styk og derefter starter man 4 stk. Derved opnås en orbital raket.\nDet eneste, der skal opfindes, er den hyper enkle rørraket; plus noget grej til at masseproducere dem.\nSå meget for idéen. Lutz Kaiser dannede nu en virksomhed, Otrag, og troede, at verden da ønskede billig adgang til rummet.\nNu skal man ikke være naiv. Verden ønskede på det tidspunkt bestemt ikke en billig raket. Verden ønskede heller ikke en tysk raket. Tyskerne måtte ikke opnå en selvstændig kapacitet af den art - uden om samarbejde med f.eks. Frankrig. Det samarbejde var i fuld sving, og Ariane raketten under udvikling til at blive Europas højteknologiske rumarbejdshest. Betalt og kontrolleret af regeringer og bygget af de største inden for europæisk aerospace industri.\nIngen ønskede at forstyrre denne sunde udvikling med et garageagtigt alternativ.\nMan kunne gudskelov stoppe dette cirkus simpelthen ved ikke at give manden et sted at opsende sin raket.\nLutz var ikke sådan at slå ud, så han tog flyveren til Afrika. I Zaire og Libyen havde man plads, og de lokale forbryderdiktaturer havde ikke noget imod at få en teknologi ind i landet, som man aldrig kunne vide, hvad man ellers kunne bruge til.\nEndelig kunne Lutz Kaiser får en raket i luften.\nDet er ikke nemt at få en raket til at fungere, og guidance problematikken ramte også Otrags billige raket.\nI den viste video fik han ikke tænding på alle fire motorer. Ellers var konceptet at styre ved at regulere på motorerne individuelt. Viskermotorer kan som bekendt køre begge veje...\nRaketterne blev dog bedre og bedre, og Lutz Kaisers ultra dumme raket opnåede stadigt bedre resultater. Man opnåede flyvehøjder på først 20, så 60 km.\nInternationalt politisk pres blev nu værre end nogensinde. Til sidst måtte Otrag forlade Afrika og lade alt sit udstyr blive tilbage. Libyerne konfiskerede det, - men kunne ikke bruge det til noget uden tyskerne.\nDen utrættelige Lutz Kaiser fik dog endnu en mulighed: Ved at love ikke at forsøge orbit, fik han et enkelt forsøg igennem på Esrange i Nordsverige.\nDet gik faktisk meget godt. I 12 sekunder...\nSå brød raketstakken op. Det skyldtes formentlig et payload problem, da dens kappe svigtede.\nRaketter ER vanskelige, - og Esrange indførte den betonhårde politik, at der ikke måtte opsendes raketter fra området, som ikke havde fløjet utallige gange andre steder.\nDermed fik man omsider lukket og slukket Otrag og Lutz Kaisers raketcirkus.\nDet kan også godt være, at en del af forklaringen ligger i Lutz Kaisers stil: Han ankom til Esrange i en learjet iført en meget prangende pels. Måske han havde lært lidt for meget af Mobuto og kompagni.\nKaiser var ikke en hands-on mand. Han rørte ikke teknikken selv og fik sine ting bygget, fordi han simpelthen ikke kunne bruge et stykke værktøj selv. Det kan godt være en hemsko, - også når man skal designe ting, der skal kunne fremstilles af andre. Det er godt selv at forstå materialernes muligheder.\nJeg tror jo nok bare på at ledelse kræver teknisk indsigt. Når jeg selv drejer dyser, er det dog helt oprindeligt, fordi det var utænkeligt at skaffe de penge, det ville koste at få drejet noget af andre. Hvis man som Lutz Kaiser er professionel projektmager, finder man en investor, og så er det måske mindre vigtigt om man har noget praktisk håndelag. Derimod kan en learjet, og lækker bil og en pels måske gavne...\nHistorien er ikke så meget en myte. Det meste af den er


Finanscentrum. Manhattan set bag Brooklyn Bridge i 1996.\nFoto: Karsten Schnack / Scanpix\ncand.scient. Jesper Samson, iBureauet/Dagbladet Information. Februar 2017.\n"Jeg er ikke modstander af kapitalismen, men den er verdens mest elendige økonomiske system – bortset fra alle andre!" Sådan skriver den sydkoreanske stjerneøkonom Ha-Joon Chang i sin bog "23 ting man fortier om kapitalismen". Han udtrykker dermed den skepsis over for kapitalismen, som findes i brede kredse, og som ikke mindst er blevet forstærket siden den globale finanskrise, der opstod i 2007. Kritikken af kapitalismen kommer fra mange forskellige sider, og nogle af kritikerne argumenterer for, at der findes gode alternativer til kapitalismen. Mange eksperter er dog enige om, at kapitalismen, som Chang også giver udtryk for, er det mindst ringe økonomiske system blandt andre muligheder.\nIkke mindst siden Murens fald i 1989 og systemskiftet i de tidligere kommunistiske lande i Øst- og Centraleuropa har kapitalisme i forskellige former bredt sig til større og større dele af verden. Finanskrisen har dog samtidig svækket mange menneskers tillid til kapitalismen som system og har inspireret til diskussioner om, hvorvidt politikerne kan og bør gøre mere for at kontrollere kapitalismens potentielt negative konsekvenser i form af f.eks. økonomisk ulighed, udnyttelse af arbejdskraft og rovdrift på natur og miljø. Man kan altså sige, at vi i store dele af verden tager kapitalismen for givet som grundlaget for vores velstand, mens det samtidig diskuteres, hvordan vi kan forhindre, at kapitalismen løber løbsk med negative konsekvenser for mennesker og miljø til følge.\nNøglebegrebet i kapitalismen\nKapitalisme er et samfundsøkonomisk system og et hyppigt brugt begreb i samfundsdebatten. Brugen af begrebet afhænger meget af det ideologiske ståsted hos personen, der bruger det. Selv om kapitalisme som system – eller anlæg til det – kan spores langt tilbage i historien, blev begrebet først rigtigt udbredt i 1800-tallet af den tyske samfundstænker Karl Marx og andre socialister, som var stærkt kritiske over for kapitalismen.\nHvad er grundelementerne i kapitalisme?\nMed baggrund i Den Store Danske Encyclopædis opslag "Kapitalisme" (se kilder) kan der opstilles to grundlæggende elementer i en kapitalistisk økonomi:\n· Privat ejendomsret\n(se uddybende forklaringer nedenfor)\nProduktionen af varer og tjenesteydelser (det kan være rengøring, kontorarbejde eller hårklipning) er kendetegnet ved, at produktionsmidlerne (kapitalen) sammen med det færdige produkt ejes af kapitalejeren, også kaldet kapitalisten eller arbejdsgiveren. Produktionsmidler kan for eksempel være jord, råvarer og maskiner.\nI produktionen indgår også arbejde, som udføres af lønnet arbejdskraft, det vi i dag kalder medarbejdere. Medarbejderen får løn for sit arbejde, men er ikke medejer af virksomheden.\nHvad er privat ejendomsret?\nPrivat ejendomsret indebærer, at personer og virksomheder må eje produktionsmidler og bruge dem, som de vil, så længe de ikke bryder loven. Den private ejendom bliver beskyttet af staten. For at kunne klare sig i konkurrencen, skal der hele tiden investeres i produktionsmidlerne. Derfor er vækst en nødvendighed for at have midler til at foretage investeringer.\nOvenstående kan ses som en modsætning til samfundssystemer som kommunisme og socialisme, hvor produktionsmidlerne er ejet i fællesskab eller af staten.\nKapitalisten har også ret til at beholde den eventuelle profit fra produktionen. Profitten er fortjenesten fra produktet, det vil sige salgsprisen fratrukket produktionsomkostningerne. I et kapitalistisk system er det denne profit, der er hovedformålet med at drive virksomhed.\nHvad er markedsøkonomi?\nMarkedsøkonomi betyder ifølge Den Store Danske Encyclopædis opslag "Markedsøkonomi" (se kilder), at virksomheder og personer selv bestemmer, hvad, hvor meget og hvordan de vil producere. Priserne bliver afgjort af markedet på baggrund af udbud og efterspørgsel på produktet.\nDette står i modsætning til planøkonomi, hvor produktion og priser er fastlagt af staten. I et kapitalistisk samfund fungerer markedet i fri konkurrence eller noget, der minder herom. Det vil sige, at der ikke er monopoler (altdominerende virksomheder), og alle konkurrerer på lige vilkår. Ren markedsøkonomi findes dog stort set ikke i praksis.\nHvad er økonomisk liberalisme?\nI vore dage handler den væsentligste samfundsøkonomiske diskussion ikke om, hvorvidt man er for eller imod kapitalisme, men om hvilken og hvor stor en rolle staten skal spille i forhold til at regulere kapitalismen.\nDen skotske økonom og filosof Adam Smith (1723-1790) anses som ophavsmanden til teorien om økonomisk liberalisme. Han lagde vægt på frihed som grundlag for økonomisk velstand i et samfund. Markederne skulle fungere frit med minimal indblanding fra staten, mente Smith. Han var af den overbevisning, at markederne ville regulere sig selv ved hjælp af en 'usynlig hånd' og statslig indblanding ville ofte gøre mere skade end gavn. Når den enkelte forfølger sin egeninteresse, kommer det samfundet til gavn, var hans hypotese: "Det er ikke af slagterens, bryggerens eller bagerens godgørenhed, at vi forventer at få vores middag, men ud fra deres hensyn til egeninteresse." (Adam Smith i "Wealth of Nations" citeret i "Finanskrisen" af Daniel Hedelund og Lasse Vøge (se kilder)).\nI Danmark er partier som Venstre og Liberal Alliance inspireret af Adam Smiths teori om økonomisk liberalisme. Adam Smiths tanker er blandt andet videreudviklet inden for den økonomiske skole 'monetarismen', der lægger vægt på at kontrollere pengemængden, men i øvrigt taler for minimal statslig indblanding.\nHvad er keynesianisme?\nKeynesianisme er en økonomisk teori udviklet under den store depression i 1930'erne af den britiske økonom John Maynard Keynes. Han mente, at kapitalisme var gavnlig, men prøvede at finde måder at undgå de tilbagevendende økonomiske kriser i kapitalistiske samfund. Han mente, at staten, i modsætning til tidligere, skulle spille en aktiv rolle for at sikre, at der ikke kom massearbejdsløshed, og at så mange som muligt fik råd til at købe virksomhedernes varer og tjenesteydelser. Det kunne gøres gennem en forøgelse af det offentlige forbrug i krisetider, så der blev holdt liv i økonomien. På den måde ville der altid være efterspørgsel efter virksomhedernes produkter, og de store kriser kunne undgås, mente han. Socialdemokratier verden over er kraftigt inspireret af Keynes og hans teori\nKapitalismens historiske udvikling\nHvor og hvornår opstod kapitalismen?\nDen tyske historiker Jürgen Kocka mener ifølge bogen "Capitalism – A Short History" (se kilder), at man kan spore de tidligste tegn på handelskapitalisme (se spørgsmålet nedenfor) i årene omkring Kristi fødsel i statsdannelser langs store handelsveje, f.eks. i det kinesiske Han-dynasti og Romerriget. Her blev der skabt ordnede forhold for handelen ved f.eks. at opbygge pengevæsen, transportruter og juridiske rammer for handlen.\nIfølge Kocka fortsatte udviklingen af forløberne for kapitalismen i Kina og på Den Arabiske Halvø og dukkede op igen i Europa i middelalderen. Herefter gennemgik kapitalismen en udvikling i tre faser frem mod vore dage, fremgår det af Kockas bog.\nHvilke vigtige faser har der været i kapitalismens udvikling?\nEn ny klasse, byborgerskabet centreret omkring købmænd, kom nogle steder til at indtage en fremtrædende position i samfundene på bekostning af den gamle adel og fyrsterne. Tidlige eksempler herpå er italienske bystater som Firenze og Venedig, der voksede sig til betydelige handelsmagter fra 1200-tallet og frem. Mod afslutningen af middelalderen rykkede Europas handelscentrum mod nordvest til byer i Belgien, Holland og senere Storbritannien. Banker begyndte at spille en central rolle i økonomierne, for her kunne man låne penge til at investere i handel og produktion. Særligt fra 1700-tallet tjente man i mange lande, herunder Danmark, store summer på verdensomspændende handel med slaver, sukker, krydderier og meget andet.\nDet næste store udviklingsspring i kapitalismens historie, industrikapitalismen, tog sin begyndelse i 1700-tallets Storbritannien. Her startede industrialiseringen, som spredte sig til resten af Europa, USA og siden det meste af verden. Industrikapitalismen etablerede klassesystemet med modsætningen mellem kapitalisterne (borgerskabet), der ejede produktionsmidlerne, på den ene side og arbejderne på den anden. Det var denne version af kapitalismen med rygende skorstene og undertrykte arbejdermasser, som den tyske filosof Karl Marx analyserede og kritiserede. I denne fase indtog kapitalismen en dominerende position i de industrialiserede samfund.\nMed finanskapitalismen fra 1970erne og frem er fokus ifølge den tyske historiker Jürgen Kockas "Capitalism – A Short History" (se kilder) skiftet fra produktion og handel med varer til handel med penge og værdipapirer. Den finansielle sektor (banker mv.) eksisterer ikke længere som et middel til at understøtte produktion og handel, men er i sig selv blevet hovedaktøren, som 'spiller' med penge på de globale finansmarkeder. Der tjenes enorme formuer på at cirkulere penge ved at handle med aktier og andre værdipapirer, lån og forsikringer. De fleste større virksomheder er ikke længere ejet af enkeltpersoner, men er aktieselskaber, hvor ejerskabet er fordelt på mange hænder. Den finansielle sektor kritiseres af mange for at være ansvarlig for finanskrisen i 2007.\nHvor udbredt er kapitalisme i dag?\nIfølge Den Store Danske Encyclopædis opslag "Kapitalisme" (se kilder) har det kapitalistiske system og markedsøkonomien siden 2. Verdenskrig bredt sig til alle dele af kloden. Kapitalismen er nu det globalt dominerende samfunds- og produktionssystem.\nEn nøglebegivenhed i denne sammenhæng er den socialistiske bloks sammenbrud ved Berlinmurens fald i 1989 og Sovjetunionens kollaps kort efter. Dermed bortfaldt den største konkurrent til den kapitalistiske verdensorden. Kina er stadig styret af det kinesiske kommunistparti, men har udviklet en særlig form for statskapitalisme, der på mange måder har åbnet op for en kapitalistisk økonomi, som har betydet høje vækstrater de seneste årtier.


Kulinarisk løft og viden om ernæring på hospitalsgangen | kost.dk\nKulinarisk løft og viden om ernæring på hospitalsgangen\nErnæring: Patienternes lyst til mellemmåltider stiger på Gentofte Hospital, efter at køkkenet har overtaget serveringen og laver al mad fra bunden.\nPatienterne spiser flere mellemmåltider, og madspildet er reduceret kraftigt på Gentofte Hospital. Det er nogle af de mærkbare gevinster ved, at hospitalets køkken har højnet det gastronomiske niveau og overtaget al servering for patienterne fra plejepersonalet. Køkkenchef Trine Mossman er meget tilfreds:\n− Der er ingen tvivl om, at der bliver spist flere mellemmåltider nu, hvor det overvejende er kost- og ernæringsfagligt personale, der står for serveringen. Rigtig mange patienter siger ja tak til både shake, kage og nøddeblanding.\nHver formiddag og hver eftermiddag ugens syv dage kører mellemmåltidsvognen rundt på alle sengeafdelinger, og vognen bestyres af faste medarbejdere fra køkkenet. Det er også personale fra køkkenet, der serverer alle hovedmåltider for patienterne, indtil videre på alle hverdage.\nKostfaglighed gør en forskel\nOrdningen trådte i kraft ved årsskiftet og er dermed så ny, at der endnu ikke foreligger taldokumentation for, hvad den betyder for patienternes ernæringstilstand. Men Trine Mossman er ikke i tvivl om, at det har en meget positiv effekt på appetitten, at patienterne møder et kendt ansigt fra køkkenet.\n− Specielt bliver vores personale med mellemmåltidsvognen taget virkelig godt imod. Nogle gange får de endda kram af patienterne. De kender de enkelte patienter og kommer rundt til dem alle, og det er vigtigt, når de skal fristes til at spise lidt mere.\nOmlægningen betyder, at der er overført medarbejderressourcer fra afdelingerne til køkkenet, hvor Trine Mossman har oprettet syv nye stillinger. De er alle blevet besat med kost- og ernæringsfagligt uddannet personale, for fagligheden er vigtig.\n− Vi er gået efter ernæringsassister og professionsbachelorer i ernæring og sundhed, fordi det er vigtigt, at de har en ernæringsmæssig baggrund, så de kan sparre med de kliniske diætister og bringe deres viden om ernæring i spil i mødet med patienterne.\nAt nøde er et sælgerjob\nTrine Mossman har samtidig søgt efter medarbejdere med flair for at tale med og nøde patienterne. Man skal også være lidt af en sælger, fastslår hun:\n− Personalet skal virkelig forsøge at sælge varen til patienten, og det kan være meget uvant, hvis man er vant til at stå ved gryderne i køkkenet.\nDet er også nyt og lidt skræmmende for nogle medarbejdere pludselig at få en myndig og udadvendt rolle på et sengeafsnit, der typisk er plejepersonalets domæne og hjemmebane. Trine Mossman har derfor haft personalet på kursus i personlig fremtræden og kommunikation.\nParallelt med den nye organisering har maden fået et kulinarisk løft. Alt er frisk- og hjemmelavet, og der er større opmærksomhed på anretningen.\n− Vi så os selv dybt i øjnene og erkendte, at maden ikke var så hjemmelavet, som vi gik og sagde. Der var Knorr i suppen, og vi brugte industripillede løg i løgsovsen, og det kunne man faktisk smage. Så nu laver vi det hele fra bunden, siger Trine Mossman.\nMaden bliver desuden anrettet på porcelæn og i markant mindre portioner end før. Til gengæld opfordres patienterne til at tage lige så mange portioner, de har lyst til.\nOmlægningerne er ikke tænkt som en spareøvelse, men har udløst store besparelser på indkøb. Det er billigere at lave maden selv end at købe halvfabrikata, og efter at køkkenpersonale har overtaget bestillingerne, kan køkkenet meget mere præcist vurdere, hvor store portioner der skal laves. Madspildet er faldet så meget, at køkkenet alene på den post regner med at spare 800.000 kr. årligt. Denne besparelse dækker en del af den merudgift til kost- og ernæringsfaglige, som serveringen indebærer.\nHospitalsdirektør Eva Zeuthen Bentsen håber og forventer, at initiativerne vil reducere antallet af underernærede patienter.\n− At spise er en sanselig oplevelse. Det er et meget vigtig aspekt af ernæringsdiskussionen, som desværre let går tabt på grund af et hospitals benhårde fokus på budgetoverholdelse. Vi fokuserer på sanseoplevelsen ved større nærhed mellem køkken og patient, og jeg tror på mærkbare resultater i forhold til patienternes ernæring, siger hun.\nMaden skal akkrediteres\nOmlægningerne har haft hospitalsledelsens uforbeholdne opbakning. Faktisk var det Eva Zeuthen Bentsen, der satte processen i gang som nytiltrådt hospitalsdirektør:\n− Jeg synes personligt, at mad er noget af det vigtigste overhovedet, og bad om at spise patientmad i to uger. Min subjektive vurdering var, at patientmaden ikke var indbydende nok, og at patienterne fik alt for store portioner, så køkkenet smed utroligt meget mad ud. Jeg gik i dialog med køkkenet og sendte medarbejderne ud for at se, hvad andre gør.\nDet var ikke nogen let øvelse at flytte medarbejderressourcer fra afdelingerne til køkkenet, men Eva Zeuthen Bentsen vurderer, at kulturændringen er lykkes og har øget opmærksomheden om madens betydning på alle niveauer i organisationen. Og at det måske har hjulpet på forståelsen, at personalemaden samtidig fik et kulinarisk løft.\nEva Zeuthen Bentsen undrer sig over, at kvaliteten af maden ikke indgår i hospitalernes akkreditering efter Den Danske Kvalitetsmodel og i Sundhedsministeriets landsdækkende undersøgelser af patienttilfredshed. Sidstnævnte bliver ændret i den næste undersøgelse, ikke mindst i kraft af pres fra hospitalsdirektøren. Og hun vil også sikre, at Gentofte Hospitals erfaringer bliver evalueret som led i den mad- og ernæringspolitik, der er vedtaget for Region Hovedstaden.\nKostfaglige måltidsværter styrker appetitten\nPatienterne spiser mere, når det er en medarbejder fra køkkenet, der serverer maden. Det får stadig flere hospitaler øjnene op for, fastslår Lise Søgaard Lund, uddannelseskonsulent på Professionshøjskolen Metropol.\nLise Søgaard Lund har undervist personalet i køkkenet på Gentofte Hospital i madværtsskab og har tidligere lavet en undersøgelse af betydningen af måltidsværter på Herlev Hospital. Hun er ikke i tvivl om, at det er til gavn for både patienter, pårørende og personale at lade kost- og ernæringsfagligt personale servere maden for patienterne.\n− En medarbejder fra køkkenet kan præsentere maden på en langt bedre måde, for det har stor og positiv betydning, at den, der serverer, kan sige til patienten, at “denne ret har jeg lavet, og jeg ved, hvad den indeholder”. Det stimulerer appetitten, og derved bliver maden en væsentlig del af behandlingen, siger hun.\nDet er vigtigt at klæde personalet i køkkenet på til rollen som måltidsvært, understreger hun. For det er ikke ligetil at komme fra køkkenet og agere på en afdeling.\n− Det kan føles utrygt for medarbejderne i køkkenet, og den første tid på afdelingerne kan virke kaotisk og svær. Erfaringerne fra Gentofte viser dog entydigt, at både kostfaglige og plejepersonalet bliver glade for den nye arbejdsdeling efter kort tid. Faggrupperne skal lige se hinanden an, før de opdager, at de kan trække på hinandens ressourcer.\nHun fornemmer, at hospitalsledelser og plejepersonale i stigende grad er åbne for, at der er klare ernæringsmæssige fordele ved at have måltidsværter fra køkkenet på afdelingerne.\nGentofte Hospitals koncept har tre formål:\nat mindske madspildet,\nøge den kulinariske kvalitet og\nfremme indsatsen mod underernæring.\nDe indfries ved, at:\nKøkkenet har overtaget al servering på afdelingerne.\nFast personale fra køkkenet betjener mellemmåltidsvognen.\nMellemmåltidsvognen tilbyder energitætte måltider, lækkerier og frisk frugt, der kan stimulere appetitten.\nAl mad er frisk- og hjemmelavet og serveres i over-skuelige portioner på porcelæn.\nMadens indhold af energi og protein er optimeret.\nDer er ansat yderligere syv kost- og ernæringsfaglige medarbejdere i køkkenet.\nDet kostfaglige personale har fået undervisning i at møde patienterne.\nDer er indført daglige menukort med bestillingsseddel.\nAnbefalinger til hospitalsforplejning\nKost & Ernæringsforbundet har sammen med køkkenchefer på landets hospitaler udarbejdet en række anbefalinger til at styrke ernæringsindsatsen i sundhedssektoren.\nDe peger på fire centrale indsatsområder:\nLedelsesmæssig forankring − fra service til sundhed\nErnæringsjournaler − øget tværsektorielt samarbejde\nDen fælles opgave − tværprofessionelt fokus\nErnæring som behandling − måltidet på hospitalet


Mellem os (video: 31.01.18)\nI mandagens udgave af Mellem os kommer Snaps Bornholm i studiet til en snak om at starte alkoholproduktion på Bornholm. Derudover kommer Joachim Hjorting i studiet. Han er Det Konservative Folkepartis spidskandidat på Bornholm til Folketingsvalget.\nI torsdagens udgave af Mellem os kommer Hanne Poulsen i studiet og fortæller om sin nye bog "Smil på jobbet igen". Derudover skal vi blive klogere på autisme, når Autismeforeningen kommer på besøg.\nMellem Os i julehumør er taget til Hasle, hvor vi tager temperaturen på julestemningen. Hos Svartingedal Skolen har de i dag juleafslutning med krybbespil i kirken og en overraskelsende nyhed. Vi besøger restauranten The Ranch, som er en af de få restauranter, der holder åbent hele året rundt. Men ikke alle steder i Hasle er der julestemning. Hos kunstneren Poul Pava finder du ikke noget julepynt, og det er ikke meget, der bliver julehygget i december.


Afrunding på OL – Dansk Skak Union / Nyheder\nFra IM Thorbjørn Bromann, kvindeholdets holdleder ved OL i Khanty-Mansyisk, har vi fået nedenstående afsluttende rapport fra turneringen.\nAf Thorbjørn Bromann (tekst & foto)\nHerrerne havde fået en glimrende lodtrækning med Østrig i sidste runde i en på papiret lige kamp. Da alle andre spillede remis var Allans fine sejr på 2. brættet nok til en flot matchsejr og en lækker slutplacering som nummer 19 langt over seedningen. Resultaterne undervejs var generelt svingende, men tre afsluttende sejre sikrede den flotte placering. Som noget nyt havde herreholdet en stærk stormester med som træner og dette spændende tiltag skal nu evalueres. I et af de kommende numre af Skakbladet vil der formentlig være meget mere om herreholdets OL, men kan man ikke vente, så har træner Jan Gustafsson skrevet en del på hans hjemmeside om herreholdet.\nJan Gustafsson ved afslutningsceremonien.\nKvindeholdet var i sidste runde oppe mod Mexico. De ville normalt være favoritter, men havde overraskende valgt at lade deres 1. bræt sidde over. Det var vi bestemt ikke kede af, da der er stor forskel på sejr og nederlag i sidste runde ift. slutplaceringen. Nu lignede det pludselig en meget lige kamp, som vi helt klart satsede på at vinde.\nVi fik da også en fin start. En gevinststilling, to gode stillinger og en svær, men måske bare uklar stilling var situationen efter åbningen. Carina nappede med sort en bonde i åbningen, som modstanderen dog havde masser af spil for. Carina var under hårdt pres, men strittede godt imod, men desværre faldt det hele fra hinanden og vi var bagud 1-0.\nJeg var dog ikke så nervøs, da det på dette tidspunkt så rigtig godt ud på de resterende brætter. Thomine vandt tidligt en bonde i åbningen med de sorte brikker. Resten af partiet spillede Thomine glimrende og der var aldrig tvivl om sejren.\nOksana (billedet tv.) spillede noget, der lignede hendes forberedelse med hvid. Hun skulle passe lidt på i første del af partiet, som bød på flere taktiske pointer, men hun holdte hele tiden hovedet koldt og vandt en bonde i midtspillet. Derefter var det Oksana, der styrede spillets gang og hun vandt også kort efter.\nMarie var ikke i sin bedste form under dette OL, men i sidste runde spillede hun et glimrende parti. Hun var godt forberedt med hvid i fransk og havde helt styr på den struktur som opstod. Med masser af tålmodighed forbedrede hun langsomt sin stilling hele tiden og vandt stensikkert.\nDermed sluttede vi glimrende af med en 3-1 sejr og med to afsluttende sejre blev det til en fin slutplacering som nummer 45 (vi var seedet 57). Undervejs havde kvindeholdet noget svingende resultater. Dog leverede alle meget koncentrerede indsatser under runderne og alle kæmpede virkelig for holdet.\nOksana leverede på 1. brættet en glimrende indsats med 7/10. Efter min mening er Oksana gået meget frem de seneste 1-2 år. Især ser hun nu mange små taktiske finesser, som hun tidligere har misset og under mange af runderne udspillede hun bare sine modstandere eller holdte nemt remis mod højereratede. Resultatet kunne nemt have været mindst ½ point bedre, da jeg i tabspartiet mod Albanien bad hende om at afslå modstanderens remistilbud for holdets skyld.\nResten af holdet leverede hæderlige indsatser, men tabte alle lidt elo. Generelt var vi gode og effektive mod lavereratede modstandere, mens det kneb gevaldigt, når modstanderne havde mere i rating end os. Bedre åbningskendskab, mere skakkultur (som Sune kalder det) og mere erfaring i at spille mod stærke spillere er efter min mening nogle af de ting, som vi manglede denne gang. Til gengæld blev der fightet fantastisk!\nDer var mange, som på forhånd var noget usikre på, hvordan det ville være at skulle spille OL i Sibirien. Det skulle dog vise sig, at der intet var at frygte. Khanty-Mansiysk ligger dog langt væk fra andre storbyer og sightseeing i byen kunne klares på en effektiv dag. Bortset fra det, så havde arrangørerne dog gjort alt for, at det hele skulle fungere. Vi boede på et spritnyt og kæmpestort hotel, som var blevet bygget til lejligheden. Her var der en stor og udmærket buffet morgen, middag og aften, lavet af kokke fra St. Petersborg, der ligesom tjenerne var fløjet ind til lejligheden. Hotellet bød bl.a. også på fitnesslokaler, som jævnligt blev besøgt af den danske delegation. Der var i øvrigt flere af de store skaknationer (bl.a. Tyskland), som frygtede at vores hotel ikke blev færdig i tide til OL og derfor havde ønsket at bo på et andet (og væsentlig dårligere) hotel. Khanty-Mansiysk er for lille, og hotellet alt for stort, til at det til daglig vil kunne betale sig, at holde vores nybyggede hotel kørende, så efter OL er det planen, at hotellet skal ombygges til almindelige lejligheder til bl.a. læger og undervisere, der kommer til byen.\nDer var intet at være bange for, når man bevægede sig rundt i byen. Russerne havde sørget for at der var politi over alt i byen og når vi kom kørende i bussen blev alle andre biler holdt tilbage. Selv de traditionelle fester (Bermudafesten og Irish Party) var godt arrangeret på det lokale diskotek, på trods af, at der var lige lovlig varmt og lidt for få bartendere.\nDet mest overraskende for undertegnede var prisniveauet i Khanty-Mansiysk. I supermarkederne var det stort set danske priser. Jeg tænkte meget over, hvor hårdt de russiske familier må have det, når man samtidig tænker over de lave russiske lønninger. Dog var cigaretter, vodka og taxature meget billigere end herhjemme, men det kunne vi jo ikke bruge til så meget derovre.\nDe to store spillelokaler var også udmærkede. Kamplederne var generelt kompetente og ikke specielt strikse, så der var som oftest en god stemning omkring kampene og ikke al for megen uro. Under kampene kunne der hentes gratis vand, te og kaffe samt småkager. I lobbyen blev der under runderne ført valgkamp af bl.a. Kirsan, Karpov, Danailov, Tromsø og bulgarske Albena, som på hver deres måde forsøgte, at gøre reklame for sig selv.\nUnder hele OL har vores guide Yuliya fulgt os med bussen til runderne og været behjælpelig med diverse ting. Det har været rigtig fint, selvom vi i forvejen var godt stillet med både Oksana og Nikolaj som russisktalende. Yuliya havde meldt sig som frivillig guide og afsat et par uger til bare at følge os. Hun studerer til daglig sprog på byens universitet med 4-5000 andre studerende, som i øvrigt alle havde fået udsat deres studiestart med over en måned pga. Skak-OL.\nDet var ikke meningen, at guiderne skulle have løn for deres store indsats, men det endte med at de alle fik 7000 rubler (mindre end 1400 dkr.) for deres indsats, hvilket Yuliya var fint tilfreds med. Hun kunne nemlig fortælle, at hun hver måned kun fik 2000 rubler (under 400 dkr.) i uddannelsesstøtte af staten, hvilket rækker til to besøg i supermarkedet i Khanty-Mansiysk (dog ville det række til 3 besøg i hendes barndomsby, som er lidt billigere end ”områdets hovedstad”). De 2000 rubler om måneden havde hun gjort sig fortjent til via gode karakterer på universitet. Man kan få op til 3000 rubler om måneden, hvis man klarer sig ekstraordinært godt. Til gengæld får man 0 rubler, hvis man bare i et enkelt fag ”kun” klarer sig tilfredsstillende. Yuliya er dog så heldig, at hendes forældre hjælper hende økonomisk, så hun har råd til at studere.\nHjemrejsen med FIDE-charterfly til München, hvor vi skulle overnatte en enkelt nat inden turen gik hjem til Danmark, forløb uden de store problemer i modsætning til nogle af de andre charterfly fra Khanty, som var op til 9 timer forsinket! Alt i alt kunne den danske delegation se tilbage på et par gode uger i Sibirien med resultatmæssige op- og nedture, men med fine slutplaceringer i det måske bedst arrangerede Skak-OL til dato.\nThorbjørn Bromann, Danmark\nLinks til OL:\nOfficiel side: www.ugra-chess.ru\nHoldkaptajn Jan Gustafssons side: www.jan-gustafsson.de\nNyt fra Hovedbestyrelsen påske 2018\nMads Hansen International Mester


10-12 år Archives - Garn Grammatik\nJeg udvider med en smule salg på eksperimentbasis…\nby Louise // 18. januar 2015 // 6 Comments\nSiden jeg oprettede Garn Grammatik har jeg utallige gange fået spørgsmålet: “Hækler du på bestilling”? Og svaret har hver gang været “Nej, desværre”. Den altoverskyggende årsag har været, at jeg synes der er meget dårlig sammenhæng mellem den pris materialer koster og den... Continue reading →\nMød Samira, den tyrkiske dukke!\nby Louise // 14. januar 2015 // 14 Comments\nDer er nogle kreationer, som jeg glæder mig meget til at vise jer. Og så er der nogle kreationer, som jeg glæder mig HELT VILDT meget til at vise jer! Dukken her falder helt klart i den sidste kategori. Idéen til... Continue reading →\nDen trendy kugleranke\nby Louise // 7. januar 2015 // 12 Comments\nDet er med børneværelsesindretning, som det er med så meget andet. Der går trends i ting! Det kan man jo mene om, hvad man vil, og nogle står også hårdnakket på deres, og nægter at lægge sig under for trends.... Continue reading →\nDet er en hugorm, nej et tusindben – nej, det er Larven Laila!\nby Louise // 28. december 2014 // 10 Comments\nSom jeg har skrevet om flere gange før, så er jeg stor fan af Instagram. Ikke alene kan jeg søge på hashtags, når jeg savner inspiration til et eller andet. Men, jeg finder også god og stor inspiration i at følge... Continue reading →\nKender du Pinterest?\nby Louise // 14. september 2014 // 6 Comments\nPinterest og jeg har et ret passioneret forhold til hinanden. Eller okay, måske er det nok mest mig, der har et passioneret forhold til Pinterest, for er nok alligevel temmelig sikker på, at jeg blot er én af mange millioner elskerinder. Hvis ikke du kender... Continue reading →\nby Louise // 6. september 2014 // 6 Comments\nKender I den følelse. Du vågner om morgenen, og så kan du bare mærke den langt ned i maven – lykken! Sådan en morgen havde jeg i morges. Jeg vågnede lige lidt før den bedre halvdel og lå så bare... Continue reading →\nPoser fyldt med lykke og efterår i august\nby Louise // 17. august 2014 // 5 Comments\nJeg kom i denne weekend til at tænke tilbage på en filosofisk samtale jeg engang havde med en veninde. Samtalen handlede om, hvorvidt lykke var ligeligt fordelt blandt individer her i verden. Tanken var, om vi alle har en ‘pose fyldt med... Continue reading →\nBesøg i dag: 12\nSidevisninger i dag: 20\nBesøg i denne uge: 2329\nSidevisninger i denne uge: 3156\nBesøg i denne måned: 439\nSidevisninger i denne måned: 614\nBesøg altid: 5008665\nSidevisninger altid: 8280248


2.i har været i Madrid i 2017 - Munkensdam Gymnasium\n2.i har været i Madrid i 2017\nDa vi i 2.i sidste år kom hjem fra en vellykket studietur i Litauen var vores tanker allerede på næste års tur til Madrid. Den foregik i starten af marts, og sikke en tur vi havde. Med højt humør mødtes vi søndag eftermiddag ved Kolding Banegård, og så gik turen over Kastrup Lufthavn til Madrid. Samfundslærer Maria-Katrine og dansklærer Simon styrede slagets gang.\nVi blev indkvarteret på Hotel Olmedo, som lå centralt i byen. Meget tid brugte vi dog ikke på hotellet; vi havde nemlig masser af planer. Vi besøgte to kunstmuseer, – et moderne og et klassisk – hvor vi holdte oplæg om udvalgte billeder. Stilarterne var mange, og der var noget for enhver smag. Den danske ambassade fortjente også et besøg. Vi hørte et foredrag om Spaniens kultur, historie og forhold til EU. Det var lærerigt og spændende. Man kunne tydeligt mærke at foredragsholderen boede i Spanien, og kendte systemet indefra.\nParlamentsbygningen skulle også besøges: Vi hørte et foredrag på et noget lunkent engelsk af en ung, spansk politiker. Han ville med glæde svare på vores spørgsmål om, hvordan han oplevede den økonomiske krise i Spanien og hvorfor beskæftigelsen er så lav.\n’Mit Spanien’ blev et overordnet projekt, som kom til at kendetegne turen. I grupper skulle vi fremlægge om steder i Madrid som vi fandt særlig spanske fx butikker, katedraler og monumenter. De fodboldinteresserede fik i den grad også deres ønske opfyldt. Vi var til Champions League-kamp og se Atletico Madrid mod Leverkusen – sikke en stemning!\nUdover alle de planlagte aktiviteter havde vi også fritid, hvor shopping og hygge var i højsædet.\nAlt i alt blev turen en stor succes. Der var godt humør hele vejen rundt, både blandt lærere og elever. Vi ser allerede med spænding frem til studieturen til Kina næste år!\nSkrevet af: Ulrik Molin, 2.i


VIA ser positivt på den nye finanslovsaftale for 2020 | VIA\nVIA ser positivt finanslovsaftale for 2020\nRektor Harald Mikkelsen finder det således positivt, at finanslovsaftalen for 2020 rummer et løft af velfærdssamfundet samt en række grønne tiltag, der vil batte på klima- og miljøområdet.\nRektor Harald Mikkelsen glæder sig over,\nat den nye finanslovsaftale fjerner omprioriteringsbidraget og\nuddannelsesloftet, giver flere penge til pædagoguddannelsen og den grønne\nomstilling, kræver flere ansatte lærere i skolen og flere pædagoger i\ndaginstitutioner samt gør danskundervisning for internationale studerende\nVIA University College, der udbyder mere end 40 professionsbacheloruddannelser i 11 byer i Region Midtjylland, mener, der er gode takter i den nye finanslovsaftale, som den socialdemokratiske regering 2. december 2019 indgik med SF, Enhedslisten, Alternativet og Radikale Venstre.\nRektor Harald Mikkelsen finder det således positivt, at finanslovsaftalen for 2020 rummer et løft af velfærdsamfundet samt en række grønne tiltag, der vil batte på klima- og miljøområdet.\n”Det mest positive ved finanslovsaftalen er for VIA og landets øvrige uddannelsesinstitutioner, at omprioriteringsbidraget nu fjernes. Det har vi kæmpet hårdt for siden indførelsen i 2016, da vi finder det samfundsmæssigt forkert at spare på uddannelse og forskning. Viden er jo Danmarks vigtigste råstof. Den årlige besparelse på to procent har været en udfordring for uddannelseskvaliteten. Derfor glæder vi os over, at omprioriteringsbidraget bliver taget af bordet fra 2020,” siger rektor Harald Mikkelsen.\nHan mener tillige, ”det giver god mening” at fjerne uddannelsesloftet.\n”Det er reelt ganske få unge, der gennemfører én uddannelse og efterfølgende gerne vil tage en anden. Men loftet over mulighederne for dobbeltuddannelse har skabt frustration, utryghed og ængstelse hos mange unge. Det er derfor godt, at loftet nu fjernes,” betoner Harald Mikkelsen.\nGodt med midler til pædagogområdet\nVIAs rektor glæder sig også over, at den nye finanslovsaftale tilfører pædagoguddannelsen flere midler – og desuden minimumsnormeringer for antallet af pædagoger i landets daginstitutioner.\n”Flere penge til pædagoguddannelsen er et positivt signal om, at forligspartierne ser vigtigheden af dygtige pædagoger og vil gøre op med den underfinansiering, der har været et vilkår for pædagoguddannelsen i rigtig mange år. Vi havde dog håbet på endnu flere penge til at løfte pædagoguddannelsen end de 127 millioner kroner, der er afsat til pædagoguddannelsen på landsplan,” understreger Harald Mikkelsen.\nAt der indfases minimumsnormeringer for antallet af pædagoger i vuggestuer og børnehaver viser ifølge VIAs rektor også, at partierne bag finanslovsaftalen har øje for den store forskel, pædagoger gør for børns udvikling og trivsel.\nHan tilføjer, at minimumsnormeringerne vil skabe behov for at få uddannet flere pædagoger til daginstitutionsområdet – blandt andet hos VIA. Samtidig vurderer Harald Mikkelsen, at minimumsnormeringerne vil gøre det mere attraktivt at arbejde som pædagog og få endnu flere til at søge ind på pædagoguddannelsen.\nHarald Mikkelsen forventer tillige, at finanslovsaftalens punkt om flere midler til folkeskolen for at bane vej for ansættelse af flere lærere, øget fokus på tværprofessionelt samarbejde i skolen mellem lærere og pædagoger og en styrket understøttende undervisning kan bidrage til at gøre lærerprofessionen mere søgt og eftertragtet. Dét er relevant, da en del kommuner mangler lærere.\nVigtigt med flere sygeplejersker og løft til psykiatrien\nPå sundhedsområdet ser Harald Mikkelsen det som toprelevant, at det i finanslovsaftalen er besluttet at afsætte midler til at uddanne 1.000 flere sygeplejersker og at tilføre 600 millioner kroner ekstra til psykiatrien – primært til bedre personalenormeringer, mere forebyggelse samt styrkede indsatser for mennesker med psykiske lidelser og mental mistrivsel.\n”Det er et faktum, at Danmark mangler sygeplejersker, og at det er en udfordring for psykiatrien at rekruttere medarbejdere. Derfor er det afgørende både at få uddannet flere sygeplejersker og at gøre psykiatrien mere attraktiv som arbejdsfelt,” lyder det fra Harald Mikkelsen.\nHan understreger, at VIA allerede understøtter de politiske mål ved at have øget optaget af studerende på sygeplejerskeuddannelsen med 120 fra i år og ved at åbne en uddannelsesstation i Herning for sygeplejerskeuddannelsen fra august 2020. Dermed vil VIA fra næste år uddanne sygeplejersker i syv midtjyske byer, ligesom VIA sideløbende uddanner bioanalytikere, fysio- og ergoterapeuter, kliniske diætister og psykomotoriske terapeuter til sundhedsvæsnet.\nHarald Mikkelsen betegner det ligeledes som godt og tiltrængt, at der afsættes flere midler til ældreplejen og socialt udsatte. Han fremhæver, at VIA understøtter prioriteringen ved at udbyde nye efteruddannelser inden for blandt andet værdig ældrepleje og socialsygepleje.\nRektor på den midtjyske professionshøjskole pointerer videre, at VIA også allerede er i god takt med de politiske ambitioner på miljø- og klimaområdet. Han peger som eksempler på, at det er besluttet at gøre undervisning i bæredygtighed til fast indhold på alle VIAs uddannelser, at over 50 VIA-undervisere allerede er efteruddannet til at undervise i bæredygtighed, og at flere kommer til, samt at VIAs kommende vision og strategi fra 2021 vil prioritere bæredygtighed højt.\nBedre vilkår for internationale studerende\nEndelig bakker Harald Mikkelsen også op om, at finanslovsaftalen vil sikre flere udlændinge med danske uddannelsespapirer bedre muligheder for at træde ind på det danske arbejdsmarked. Det vil ske ved at udvide den såkaldte etableringskortordning for nyuddannede udlændinge – til gavn for blandt andet nyuddannede internationale professionsbachelorer.\n”VIAs mål med at uddanne udlændige til eksempelvist ingeniør og bygningskonstruktør er i høj grad at sikre arbejdskraft til det danske arbejdsmarked. Derfor ser jeg det som godt og vigtigt at give nyuddannede udlændinge bedre muligheder for at få fodfæste på jobmarkedet herhjemme,” fastslår Harald Mikkelsen.\nHan roser i samme forbindelse, at det bliver afskaffet, at udenlandske studerende og medarbejdere skal betale for danskundervisning.\nHarald Mikkelsen, rektor for VIA University College.\nLæs her hele aftaleteksten for finansloven 2020\nLæs her kommentarer på finanslovsaftalen for 2020 fra organisationen Danske Professionshøjskoler